Δ. Μάρδας: Κίνητρα για να ξαναζωντανέψει η κλωστοϋφαντουργία - Karfitsa.gr\n13 Μαρτίου 2019, 11:30\nΑισιόδοξες προοπτικές δημιουργούνται για τις επενδύσεις στον κλάδο της κλωστοϋφαντουργίας στη Βόρεια Ελλάδα, οι οποίες είναι σε εξέλιξη και αναμένεται να ολοκληρωθούν μέχρι το τέλος του 2019, προϋπολογισμού 255 εκατ. ευρώ για τη δημιουργία εργοστασίων μεταποίησης κλωστικής και φαρμακευτικής κάνναβη. Στη Θεσσαλονίκη υπολογίζεται ότι λειτουργούν 279 παραγωγικές μονάδες επί συνόλου 422 που υπάρχουν στη Βόρεια Ελλάδα.\nΣτις πολιτικές κινήτρων για την ανάπτυξη του κλάδου της κλωστοϋφαντουργίας-ένδυσης που έχασε σημαντικό μέρος των δυνάμεων του από τη Θεσσαλονίκη και τη Βόρεια Ελλάδα, επικεντρώνεται η μελέτη που πραγματοποίησε ο βουλευτής Β’ Θεσσαλονίκης του ΣΥΡΙΖΑ και καθηγητής του τμήματος Οικονομικών Επιστημών του ΑΠΘ, Δημήτρης Μάρδας.\nΕδώ και καιρό στελέχη του κλάδου αναζητώντας στήριξη και κίνητρα είχαν σειρά επαφών με τον κ. Μάρδα οι οποίες κατέληξαν σε μια αισιόδοξη και πολυσέλιδη μελέτη που παρέδωσε πριν λίγες μέρες στον αναπληρωτή υπουργό Οικονομίας και Ανάπτυξης Στέργιο Πιτσιόρλα. Σημείο αναφοράς αποτελούν πετυχημένα παραδείγματα χωρών των Βαλκανίων και της Νότιας Ευρώπης. Ωστόσο, καταγράφονται τα χρηματοδοτικά εργαλεία που υφίστανται στην Ελλάδα όπως και μέτρα-προτάσεις υπέρ μιας νέας πολιτικής εξωστρέφειας.\nΣε συνέντευξη που παραχώρησε στην εφημερίδα Κarfitsa o κ.Μάρδας, τόνισε ότι “υπάρχουν αδυναμίες, αλλά ο κλάδος μπορεί να εκμεταλλευτεί όλα τα πλεονεκτήματα που διαθέτει, στρέφοντας την προσοχή του στην οργάνωση, στο μάρκετινγκ, στην έρευνα και ανάπτυξη νέων καινοτόμων προϊόντων, υψηλής προστιθέμενης αξίας και στην ανάπτυξη των τεχνολογιών πληροφορικής και επικοινωνιών”.\nΤι προβλέπει η μελέτη για την κλωστοϋφαντουργία την οποία εκπόνησε το γραφείο σας;\nH κλωστοϋφαντουργία-ένδυση, παρά τη μείωση του «βάρους» που είχαν στο σύνολο της εγχώριας παραγωγής εξακολουθεί να συνιστά μία βασική δραστηριότητα σε όρους παραγωγής, απασχόλησης και εξαγωγών. Ένας κλάδος ο οποίος στο πλαίσιο της παγκοσμιοποιημένης παραγωγικής διαδικασίας έχει μεταφέρει μέρος των δραστηριοτήτων του σε άλλες χώρες, όπως κάνουν και πολλά άλλα κράτη. Η μελέτη επικεντρώνεται στις πολιτικές κινήτρων που εφαρμόζουν ανταγωνιστικές προς την Ελλάδα χώρες της Βουλγαρίας, Τουρκίας, Βόρειας Μακεδονίας, Ισπανίας Πορτογαλίας και Ιταλίας. Καταγράφει επίσης μια σειρά από χρηματοδοτικά εργαλεία τα οποία υφίστανται στην Ελλάδα και τέλος παρουσιάζει ένα σύνολο μέτρων – προτάσεων με στόχο τη δημιουργία μιας νέας πολιτικής για την ενίσχυση της πολιτικής εξωστρέφειας των επιχειρήσεων του κλάδου.\nΤι κίνητρα δίνονται σε υπάρχουσες επιχειρήσεις;\nΤα Διαρθρωτικά Ταμεία της ΕΕ, ο νέος επενδυτικός νόμος (νόμος 4399/2016), καθώς και επιμέρους ενισχύσεις (επιδοτήσεις, εγγυήσεις, φοροαπαλλαγές κ.ά.) αποτελούν τα υφιστάμενα μέτρα στη χώρα. Παρόλα αυτά και έχοντας υπόψη τι ισχύει αλλού, προτείνονται κάποιοι άλλοι τρόποι βελτιστοποίησης της κλωστοϋφαντουργίας-ένδυσης με σκοπό την αύξηση της ανταγωνιστικότητας των ελληνικών επιχειρήσεων και την αύξηση των ελληνικών εξαγωγών. Η μελέτη απλά συστηματικοποιεί τα κίνητρα που χρησιμοποιούν άλλες χώρες υπέρ του συγκεκριμένου κλάδου και προτείνει λύσεις.\nΜπορεί να ξαναζωντανέψει η κλωστοϋφαντουργία στην Ελλάδα;\nΕδώ και δεκαετίες λόγοι όπως οι Πολυινικές Συμφωνίες, που έδωσαν το προβάδισμα ιδίως στην ένδυση στις αναπτυσσόμενες χώρες, η παγκοσμιοποίηση της αγοράς, το κόστος παραγωγής κ.α΄. δημιούργησαν τα μεγαλύτερα προβλήματα στον κλάδο. Αδυναμίες υπάρχουν αλλά ο κλάδος μπορεί να εκμεταλλευτεί́ όλα τα πλεονεκτήματα που διαθέτει, στρέφοντας την προσοχή́ του στην οργάνωση, στο μάρκετινγκ, στην έρευνα και ανάπτυξη νέων καινοτόμων προϊόντων, υψηλής προστιθέμενης αξίας και στην ανάπτυξη των τεχνολογιών πληροφορικής και επικοινωνιών. Αν διαμορφωθούν οι κατάλληλες στρατηγικές σε επίπεδο επιχειρήσεων και πολιτείας ο κλάδος είναι εφικτό να ξαναζωντανέψει και να κάνει αισθητή την παρουσία του στις διεθνείς αγορές. Η μελέτη προτείνει συγκεκριμένα μέτρα για την ενίσχυση του κλάδου αυτού βασισμένα σε βέλτιστες πρακτικές που ισχύουν αλλού. Όπως ο κλάδος της κλωστοϋφαντουργίας-ένδυσης κέρδισε έδαφος σε χώρες όπως στην Ισπανία, Πορτογαλία, Ιταλία, έτσι αυτό μπορεί να γίνει κι εδώ. Βέβαια εδώ αντιμετωπίζεται ο ανταγωνισμός της Τουρκίας και της Βουλγαρίας, χώρες με πολλά κίνητρα υπέρ των παραγωγών τους. Γι’ αυτό χρειάζεται προσοχή έτσι ώστε να αναπτύξουμε βιώσιμες μονάδες και ας είναι αυτές διεθνοποιημένες μεταφέροντας τμήμα της παραγωγής τους εκτός των συνόρων. Δεν είμαστε οι μόνοι που κάνουν κάτι τέτοιο. Είναι σύνηθες στη διεθνή αγορά.\nΠόσες μονάδες υπάρχουν στη Θεσσαλονίκη και τη Βόρεια Ελλάδα;\nΣτη Θεσσαλονίκη, σύμφωνα με την ΕΛΣΤΑΤ, λειτουργούν οι περισσότερες παραγωγικές μονάδες, 279 στον αριθμό, κλωστοϋφαντουργικών υλών στη βόρεια Ελλάδα. Συνολικά σε όλη την Βόρεια Ελλάδα οι μονάδες παραγωγής αριθμούν τις 422. Στη Βόρεια Ελλάδα, βρίσκονται σε πλήρη εξέλιξη και πρόκειται να ολοκληρωθούν μέχρι το τέλος του 2019 επενδύσεις συνολικού προϋπολογισμού τουλάχιστον 255 εκατ. ευρώ, για τη δημιουργία εργοστασίων μεταποίησης κλωστικής και φαρμακευτικής κάνναβης. Παράδειγμα αποτελούν χώρες όπως η Τουρκία, η Πορτογαλία, η Ισπανία, ο Καναδάς, η Ρωσία κ.α οι οποίες καλλιεργούν βιομηχανική κάνναβη και την επεξεργάζονται για την δημιουργία υφασμάτων και ενδυμάτων.\nΥπάρχουν πετυχημένα παραδείγματα άλλων χωρών που μπορούν να εφαρμοστούν στη χώρα μας;\nΦυσικά υπάρχουν και αυτά διερευνήσαμε. Η Πορτογαλία και η Ισπανία λόγου χάρη είναι ένα καλό παράδειγμα για το πώς δύο περιοχές της ευρωζώνης μπορούν να λειτουργήσουν συμπληρωματικά και να προσφέρουν στον κλάδο της κλωστοϋφαντουργίας κέρδη. Δύο χώρες όπου η κάθε μία εξειδικεύεται σε αυτό που κάνει καλύτερα. Τα τελευταία χρόνια η Ισπανία ανέπτυξε εντελώς διαφορετικά επιχειρηματικά μοντέλα στον συγκεκριμένο κλάδο, βασισμένα σε εμπορικά σήματα, το λιανικό εμπόριο και τα επιχειρηματικά μοντέλα υψηλής αξίας. Η Πορτογαλία επένδυσε πολύ στην έρευνα και την τεχνολογική καινοτομία. Οι πορτογαλικές εταιρείες έχουν προσαρμόσει την παραγωγή τους σύμφωνα με τα περιβαλλοντικά και εργασιακά πρότυπα, επενδύοντας στην τεχνολογική διαβάθμιση των πλυντηρίων, βαφών, φινιρίσματος και ενδυμάτων. Η χώρα έχει γίνει ηγέτης καινοτομίας στο πλύσιμο denim. Και δεν είναι μόνο αυτές. Με τη χρήση των κατάλληλων εργαλείων, που παρατίθενται στη μελέτη μας, μπορούμε κι εμείς να ξανακερδίσουμε έδαφος. Ήδη κάποιες μονάδες στη Θεσσαλονίκη, οι πιο δυναμικές δείχνουν το δρόμο.\nΛ. Κυρίζογλου: Με τρέφει η πρόκληση κάθε προβλήματος


Όλα όσα θέλατε να μάθετε για την αστροναυτική, αλλά δεν ξέρατε πού να ρωτήσετε | Crisis? What crisis?\nΌλα όσα θέλατε να μάθετε για την αστροναυτική, αλλά δεν ξέρατε πού να ρωτήσετε\n17/11/2009 – 22:57\nΕρ: Κατά την επάνοδο του διαστημικού λεωφορείου, ακούγεται κάποιος ήχος στο κόκπιτ;\nΑπ: Η επάνοδος είναι εν γένει αθόρυβη μέχρις ότου το διαστημικό λεωφορείο φτάνει σε ύψος περίπου 40 χλμ. Εκεί η ατμόσφαιρα αρχίζει να είναι αρκετά πυκνή, ώστε να αρχίσει να ακούγεται ένας αμυδρός συριστικός ήχος. Ο ήχος αυξάνει συνεχώς σε ένταση ώσπου ξεπερνά εκείνον που ακούγεται στην καμπίνα ενός επιβατικού αεροπλάνου.\nΕρ: Το κόκπιτ του διαστημικού λεωφορείου θερμαίνεται κατά τη διάρκεια της επανόδου;\nΑπ: Όχι. Πάντως το γεγονός ότι οι αστροναύτες φορούν ειδικές στολές, τους κάνει να ιδρώνουν πολύ. Η αφυδάτωση εξαιτίας της ισχυρής εφίδρωσης μπορεί να αποβεί επικίνδυνη επειδή αυξάνει την πιθανότητα λιποθυμίας. Προκειμένου να εξαλείψει αυτό το ενδεχόμενο, η NASA τροποποίησε τις στολές ώστε να συμπεριληφθεί ένα ειδικό συγκρότημα-εσώρουχο από σωληνώσεις στις οποίες κυκλοφορεί ψυχρό νερό.\nΕρ: Λειτουργεί πάντα καλά το σύστημα αντιθερμικής θωράκισης του διαστημικού λεωφορείου με τα κεραμικά πλακίδια;\nΑπ: Ναι, αν και στην αρχή δημιούργησε μεγάλη αντίδραση στον Τύπο. Η ίδια η ιδέα του να προσαρμόζονται αντιθερμικά πλακίδια με κόλλα στην κοιλιά ενός σκάφους, που κινείται στην ατμόσφαιρα με μερικά χιλιόμετρα το δευτερόλεπτο, δεν φαινόταν «αρκετά high-tech». Όμως, το σύστημα αυτό αποδείχθηκε εξαιρετικά αποτελεσματικό. Σε αρκετές αρχικές αποστολές κάποια από τα πλακίδια ξεκόλλησαν, αλλά το διαστημικό λεωφορείο προσγειώθηκε χωρίς δυσάρεστα επακόλουθα. Σήμερα, πολύ σπάνια παρουσιάζεται παρόμοιο πρόβλημα.\nΕρ: Γιατί το διαστημικό λεωφορείο δεν πραγματοποιεί μεγαλύτερης διάρκειας ανασχετική πυροδότηση ώστε να επιβραδύνει αρκετά την ταχύτητά του, να μπορέσει να εισέλθει στην ατμόσφαιρα με μικρή ταχύτητα και να εξαλείψει έτσι την ανάγκη ύπαρξης πλακιδίων;\nΑπ: Για να «κόψει» ταχύτητα και να φτάσει να κινείται με τριακόσια χλμ. την ώρα, το διαστημικό λεωφορείο χρειάζεται τόση ενέργεια όση απαιτείται για να προωθηθεί σε τροχιά. Χρειάζονται δυο χιλιάδες περίπου τόνοι καυσίμων για να αυξήσει το διαστημόπλοιο την ταχύτητά του σε τροχιακή (27.000 χλμ. την ώρα) και να ανέλθει σε ύψος 300 χλμ. Συνεπώς, χρειάζονται άλλοι 2.000 τόνοι για να επιβραδύνει την ταχύτητά του στο μηδέν και να προσεδαφιστεί χωρίς ανάγκη αντιθερμικής θωράκισης. Απλώς, το διαστημικό λεωφορείο δεν μπορεί να μεταφέρει τόσα καύσιμα και συνεπώς, πρέπει να βασιστεί στην ατμοσφαιρική τριβή για να φρενάρει.\nΕρ: Εφόσον το διαστημικό λεωφορείο διασχίζει ίδια διαδρομή ατμόσφαιρας κατά την εκτόξευση όσο και κατά την επάνοδο, γιατί κατά την εκτόξευση δεν χρειάζεται αντιθερμική θωράκιση;\nΑπ: Η ανάπτυξη θερμότητας εξαιτίας της τριβής οφείλεται στην υπερηχητική πτήση του σκάφους μέσα στην ατμόσφαιρα. Το διαστημικό λεωφορείο δεν χρειάζεται αντιθερμική θωράκιση κατά την πορεία ανόδου, επειδή δεν αντιμετωπίζει τις ίδιες αεροδυναμικές συνθήκες. Στην αρχή της ανόδου πετά κάθετα και με συγκριτικά χαμηλή ταχύτητα. Έτσι, περνά από τα πυκνότερα ατμοσφαιρικά στρώματα. Όχι ότι δεν αναπτύσσεται αρκετή αεροδυναμική τριβή. Οι μύτες των πυραύλων στερεού προωθητικού (SRB) είναι καλυμμένες με αντιθερμική ασπίδα – το ίδιο και η μύτη του διαστημικού λεωφορείου. Όμως, η θερμότητα που αναπτύσσεται στην άνοδο είναι ένα ελάχιστο κλάσμα εκείνης που αναπτύσσεται κατά την επάνοδο, επειδή στην άνοδο το σκάφος κινείται ολοένα και ψηλότερα (δηλ. σε αραιότερα ατμοσφαιρικά στρώματα) όσο κερδίζει ταχύτητα. Όταν αρχίσει την επάνοδο, το σκάφος προσκρούει στα ατμοσφαιρικά στρώματα με τεράστια ταχύτητα, αναπτύσσεται τρομερή θερμότητα από την τριβή κι έτσι η χρήση αντιθερμικής ασπίδας είναι κάτι παραπάνω από απαραίτητη.\nΕρ: Υπάρχουν όργανα που να προειδοποιούν τους αστροναύτες ότι υπάρχει ζημιά στην αντιθερμική θωράκιση του σκάφους;\nΑπ: Όχι, αλλά ο ρομποτικός βραχίονας του σκάφους μπορεί να επιθεωρήσει την «κοιλιά» του διαστημικού λεωφορείου με μια κάμερα. Στην πραγματικότητα, αυτό έχει γίνει σε μερικές αποστολές.\nΕρ: Μπορεί το πλήρωμα να επισκευάσει ή να αντικαταστήσει κάποια πλακίδια της αντιθερμικής θωράκισης που έχουν υποστεί βλάβη;\nΑπ: Όχι, αν και στην αρχή του προγράμματος του διαστημικού λεωφορείου η NASA εξέτασε διάφορα ενδεχόμενα ανάμεσα σε αυτό και τον εφοδιασμό του πληρώματος με «κιτ» επισκευής των πλακιδίων. Όμως, δεν υπάρχει τρόπος για έναν αστροναύτη που επιχειρεί διαστημικό περίπατο να «προσκολληθεί» στη λεία κοιλιά του σκάφους και να πραγματοποιήσει την επισκευή. Επίσης, εξαιτίας της ευαισθησίας των πλακιδίων, ο αστροναύτης θα προκαλούσε μάλλον μεγαλύτερη ζημιά κατά το διαστημικό του περίπατο.\nΕρ: Γιατί οι άνθρωποι στο έδαφος ακούν δύο κρότους όταν το διαστημικό λεωφορείο προσεδαφίζεται;\nΑπ: Όντως, κατά τη φάση της προσγείωσης ο κόσμος στο έδαφος ακούει δύο ξεχωριστούς κρότους με μεσοδιάστημα 5 λεπτών. Είναι οι κρότοι από το σπάσιμο του φράγματος του ήχου δύο μετώπων κρούσης: το πρώτο έχει δημιουργηθεί από το ρύγχος του σκάφους και το δεύτερο από τις πτέρυγες.\nΕρ: Ποιος προσγειώνει το διαστημικό λεωφορείο;\nΑπ: Ο κυβερνήτης. Στη διάρκεια μιας φυσιολογικής διαδικασίας προσεδάφισης, το σκάφος βρίσκεται κάτω από τον έλεγχο του αυτόματου πιλότου μέχρι τα τελευταία 5-6 λεπτά της πτήσης. Ύστερα, ο κυβερνήτης αναλαμβάνει το χειροκίνητο έλεγχο και προσεδαφίζει το σκάφος βασισμένος στις ενδείξεις των οργάνων. Ο διάδρομος γίνεται ορατός μόνο 1 λεπτό πριν οι τροχοί αγγίξουν το έδαφος.\nΕρ: Μπορεί να προσεδαφιστεί αυτομάτως το διαστημικό λεωφορείο;\nΑπ: Ναι, αν και αυτό δεν έχει δοκιμαστεί πλήρως σε συνθήκες πραγματικής πτήσης. Όμως, η NASA προτιμά να προσεδαφίσει το σκάφος με χειροκίνητο έλεγχο σε περίπτωση που οι καιρικές συνθήκες στο σημείο προσγείωσης είναι τόσο άσχημες που να επιβάλλουν αυτόματη προσγείωση. Ας σημειωθεί ότι το ρωσικό διαστημικό λεωφορείο Μπουράν, μετά τη μία και μοναδική πτήση του (μη επανδρωμένη) το 1988, προσγειώθηκε αυτομάτως στο Μπαϊκονούρ.\nΕρ: Γιατί ο πύραυλος Ενέργκια δεν αγοράστηκε από κάποια άλλη διαστημική εταιρεία ή οργανισμό για να προωθηθεί στο εμπόριο, όπως άλλοι ισχυροί πύραυλοι (Αριάν, Τιτάν κτλ.);\nΑπ: Ο Ενέργκια ήταν ένας «λευκός ελέφαντας», δημιούργημα του Ψυχρού Πολέμου. Ήταν ένα θαυμαστό δημιούργημα, αποτέλεσμα συλλογικής προσπάθειας σχεδόν είκοσι χρόνων και ως ιδέα συνελήφθη μετά τη ματαίωση του σοβιετικού σεληνιακού προγράμματος και του τεράστιου αλλά προβληματικού φορέα Ν-1. Ο Ενέργκια σχεδιάστηκε με σκοπό να αποτελέσει έναν πανίσχυρο πυραυλικό φορέα με σκοπό την τοποθέτηση σε τροχιά του διαστημικού λεωφορείου Μπουράν, ή φορτίων μέχρι 100 τόνων (ή σε κάποιες παραλλαγές μέχρι και 230 τόνων). Ο Ενέργκια θα μπορούσε να χρησιμοποιηθεί για την κατασκευή ενός τεράστιου διαστημικού σταθμού ή για την υποστήριξη επανδρωμένης εξερεύνησης της Σελήνης και του Aρη. Όμως, η εποχή για τέτοια οράματα είχε παρέλθει στα τέλη της δεκαετίας του 1980, όταν ο Ενέργκια έγινε επιχειρησιακός. Με τη λήξη του Ψυχρού Πολέμου, οι ανάγκες της αγοράς αντικατέστησαν τα εγχειρήματα γοήτρου ή αυτά που απέβλεπαν σε στρατιωτικό πλεονέκτημα. Έτσι, ο Ενέργκια κατάντησε ένας πύραυλος χωρίς φορτίο. Στις αρχές της δεκαετίας του 1990, καταβλήθηκαν προσπάθειες να πλασαριστεί στη διεθνή αγορά ―και συγκεκριμένα κάποιες «υποβαθμισμένες» εκδοχές του―, αφού κανείς δεν χρειαζόταν έναν τέτοιο κολοσσό. Όμως, οι προσπάθειες δεν καρποφόρησαν. Ο Ενέργκια και η υποδομή του ήταν κατασκευασμένα για να λειτουργήσουν στο οργανωτικό πλαίσιο και με βάση τις παραμέτρους της σοβιετικής διαστημικής προσπάθειας. Έτσι, σε αντίθεση με άλλους σοβιετικούς πυραύλους (Μόλνιγια, Ζενίτ, Προτόν) που σημείωσαν ιδιαίτερη επιτυχία στην εμπορική αγορά, ο Ενέργκια αποτελεί σήμερα απλώς ένα «δεινόσαυρο».\nΕρ: Είχε προβλεφθεί ποτέ η χρήση του Μπουράν στις εργασίες συναρμολόγησης του Διεθνούς Διαστημικού Σταθμού, έτσι ώστε αυτή να ολοκληρωθεί σε μικρότερο χρονικό διάστημα;\nΑπ: Ο Διεθνής Διαστημικός Σταθμός (ISS) αποτελεί ένα «υποβαθμισμένο υβρίδιο» μεταξύ του πάλαι ποτέ αμερικανικού Freedom και του ρωσικού Μιρ-2. Η ουσιαστική συγχώνευση των επανδρωμένων προγραμμάτων ΗΠΑ και ΕΣΣΔ αποφασίστηκε γύρω στα μέσα της δεκαετίας του 1990, όταν το Μπουράν είχε φτάσει ―ως σκάφος και ως πρόγραμμα― στο «σημείο χωρίς επιστροφή» σε ό,τι αφορούσε στη λειτουργικότητά του. Το Μπουράν χρειαζόταν αρκετή εργασία και δοκιμές ακόμη στα τέλη της προπερασμένης δεκαετίας, προκειμένου να γίνει επιχειρησιακό. Με την κατάρρευση της ΕΣΣΔ, το πρόγραμμα ανεστάλη και τερματίστηκε οριστικά το 1993, έχοντας ήδη καταστεί λειτουργικά απραγματοποίητο. Η μείωση του προσωπικού, η απουσία κονδυλίων, η έλλειψη συντήρησης και η διάλυση της υποδομής κατέστησαν το Μπουράν και τα «αδελφά» σκάφη του (που έφτασαν σε διάφορα στάδια κατασκευής) άχρηστα όχι μόνο για τυχόν συμμετοχή σε συναρμολόγηση διαστημικού σταθμού, αλλά και για πρόσβαση έστω σε τροχιά. Ας σημειωθεί εδώ ότι, ανάμεσα στους ρόλους που θα έπαιζε το Μπουράν, ήταν η μεταφορά των τμημάτων του Μιρ στη Γη, στο τέλος της ωφέλιμης ζωής τους και η σταδιακή αντικατάστασή τους.\nΕρ: Αν, εντέλει, οι Σοβιετικοί κατάφερναν να στείλουν ανθρώπους στη Σελήνη (έστω και μετά τους Αμερικανούς), τα πράγματα θα ήταν διαφορετικά σήμερα όσον αφορά στην επανδρωμένη διαστημική εξερεύνηση;\nΑπ: Αναμφισβήτητα, ναι. Δεν υπάρχει τρόπος να ανακαλύψουμε τι ακριβώς θα γινόταν, εάν τα πράγματα δεν συνέβαιναν όπως συνέβησαν, αλλά είναι συναρπαστικό να κάνουμε υποθέσεις και εκτιμήσεις βασισμένες στα υπάρχοντα στοιχεία. Βέβαια, θα πρέπει να ορίσουμε σε ποιο σημείο της Ιστορίας η πορεία των γεγονότων πήρε διαφορετική τροπή.\nΟ κύριος λόγος που η ΕΣΣΔ έμεινε πίσω στον αγώνα δρόμου για τη Σελήνη ήταν η επανάπαυση μετά τις αρχικές της επιτυχίες, η αδυναμία να συνειδητοποιήσει ότι οι ΗΠΑ είχαν κινητοποιήσει έναν τεράστιο μηχανισμό και, τέλος, η μεγάλη καθυστέρηση στα ανώτερα σοβιετικά κλιμάκια για την έγκριση ενός τέτοιου εγχειρήματος. Επίσης, οι αντιδικίες των Αρχισχεδιαστών και η έλλειψη συνδυασμένης προσπάθειας είχαν ως αποτέλεσμα να νικηθεί κατά κράτος η ΕΣΣΔ στον αγώνα δρόμου για τη Σελήνη, ουσιαστικά από τα μέσα της δεκαετίας του 1960. Έτσι, μάλλον δεν υπήρχε περίπτωση (εξαιρέσει κάποιας καταστροφικής αποτυχίας των Αμερικανών και υπερφυσικής τύχης των Σοβιετικών) να νικήσει η ΕΣΣΔ στην κούρσα.\nΌμως, αν υποθέσουμε ότι το σοβιετικό σεληνιακό πρόγραμμα δεν ακυρωνόταν το 1974 και ότι η ανάπτυξη του κολοσσιαίου πυραυλικού φορέα Ν-1 συνεχιζόταν, τότε είναι σίγουρο πως οι ΗΠΑ δεν επρόκειτο να κλείσουν τη γραμμή παραγωγής του Κρόνου-5 μετά την ολοκλήρωση του προγράμματος Απόλλων. Το πιθανότερο είναι πως οι ΗΠΑ δεν θα προχωρούσαν ποτέ στη δημιουργία του διαστημικού λεωφορείου. Οι ΗΠΑ θα συνέχιζαν να πετούν θαλαμίσκους Απόλλων βελτιώνοντάς τους διαρκώς και ο διαστημικός τους σταθμός (ένα εξελιγμένο Σκάιλαμπ) θα γινόταν πραγματικότητα ήδη από τη δεκαετία του 1970. Πιθανόν, από εκεί και ύστερα να προχωρούσαν στην ανάπτυξη εξοπλισμού βασισμένου στο σύστημα Κρόνος-Απόλλων για επανδρωμένες πτήσεις στον Aρη, στη δεκαετία του 1980.\nΗ ΕΣΣΔ από τη μεριά της, θα διέθετε στα μέσα της δεκαετίας του 1970 έναν κολοσσιαίο πύραυλο, τον Ν-1, με τον οποίο θα μπορούσε να συναρμολογήσει μεγάλους διαστημικούς σταθμούς σε τροχιά γύρω από τη Γη ή τη Σελήνη και να προχωρήσει στην πραγματοποίηση σταδιακής επανδρωμένης εξερεύνησης της Σελήνης, στη δεκαετία του 1980. Τέτοια σχέδια είχαν εκπονηθεί από Σοβιετικούς, στο πλαίσιο μιας εναλλακτικής απάντησης στο πρόγραμμα Απόλλων, αλλά δεν υλοποιήθηκαν ποτέ.\nΈτσι, αν τα πράγματα ήταν λίγο διαφορετικά, ίσως να είχαμε έναν πολύ πιο ενδιαφέροντα και έντονο διαστημικό ανταγωνισμό τα τελευταία είκοσι χρόνια.\n« Ο.Π.Λ.Α. Καλώς τους …κι ας άργησαν.\nΟι «κόκκινοι» πολεμιστές του διαστήματος: η απόρρητη ιστορία »\nPosted 15/02/2011 at 20:21\nποια είναι η αρχή λειτουργίας του διαστηνοπλοίου;\nPosted 15/02/2011 at 23:50\nΑγαπητή Εύη, εδώ θα βρεις μια σχετική απάντηση στα Ελληνικά…\nΑν δεν υπάρχει πρόβλημα με αγγλικά αυτά είναι εξαιρετικά σάϊτ


Η απόλυτη Dino φοράει μοτέρ F40 [video] | Drive\nΗ Dino είναι το μοναδικό αυτοκίνητο που βγήκε από το εργοστάσιο της Ferrari με 6κύλινδρο κινητήρα. Οι άλλες Dino… Γιατί αυτή εδώ φοράει τον V8 της F40.\nΣάββατο, 22 Σεπτεμβρίου 2018 | Mιχάλης Γεωργιάδης Επικοινωνία\nΗ υπέρκομψη και θρυλική Dino είναι… σχεδόν Ferrari. Δεν έχει άλλωστε για σήμα το Cavallino Rampante. Ήταν το project που δεν πρόλαβε να ολοκληρώσει ο γιος του Enzo, και το μόνο αυτοκίνητο που ο Γέρος δέχτηκε να βγει από το εργοστάσιο του Maranello με V6 κινητήρα. Αυτό η μοναδικότητα, σε συνδυασμό με την απίθανη σχεδίασή της, το καλοζυγισμένο σασί αλλά και το δράμα για τον πρόωρο χαμό του νεαρού Dino Ferrari είναι τα στοιχεία που έκαναν το αυτοκίνητο θρύλο.\nΥπάρχουν ωστόσο κι άλλες γνώμες. Ο David Lee, ιδιοκτήτης της συγκεκριμένης Dino που βλέπουμε, έχει μια συλλογή αυτοκινήτων το κόστος της οποίας εκτιμάται στα $35 εκατομμύρια. Ανάμεσα στο πολύτιμα κομμάτια φυσικά υπάρχουν και πολλές σημαντικές Ferrari. Το μόνο αυτοκίνητο που δεν έχει διατηρήσει σε εργοστασιακή κατάσταση είναι η αυτή η restomod Dino. Είμαστε λάτρεις του αυθεντικού, αλλά σε απέναντι σε αυτή τη μετατροπή είναι μάλλον δύσκολο να κρατήσουμε επικριτική στάση.\nΟ Lee έχει μία Dino 246 και μια F40 σε original μορφή. Γνωρίζει λοιπόν την ομορφιά και των δύο. Αποφάσισε να συνδυάσει στοιχεία και από τα δύο αυτοκίνητα για να φτιάξει αυτό που στο μυαλό του είναι το ιδανικό. Η Dino GTS που χρησιμοποιήθηκε ως βάση είναι του 1972. Ο κινητήρας είναι ο V8 της F40, αλλά χωρίς τα δύο τούρμπο της ΙΗΙ. Ατμοσφαιρικός λοιπόν, και υπερκυβισμένος στα 3,6 από 2,9 λίτρα. Αρκεί μόνο να κοιτάς στη φωτογραφία τα χωνιά της εισαγωγής και η μελωδία έρχεται στα αυτιά και πλημμυρίζει το κεφάλι σου. Το dogleg κιβώτιο είναι από 328. Χρειαζόταν κάτι από V8 για να ταιριάξει. Τα αμορτισέρ της Koni έχουν εκσυγχρονίσει την ανάρτηση, ενώ οι νέοι τροχοί είναι πλέον 17” αντί 14 ιντσών του αρχέτυπου, για να χωρέσουν μεγαλύτερα φρένα της Brembo. Ο Lee ονομάζει το αυτοκίνητό του Monza 3.6 Evo.


Deutsche Welle: Νέο Κύμα Χιλιάδων Απολύσεων στην Τουρκία\nΣαβ, 7 Ιανουαρίου 2017 - 15:58\nΠάνω 8.000 δημόσιοι υπάλληλοι αποπέμπονται ως ύποπτοι για διασυνδέσεις με τρομοκρατικές οργανώσεις, σύμφωνα με τρία νέα κυβερνητικά διατάγματα. Πρόσβαση των αρχών σε προσωπικά δεδομένα χρηστών στο διαδίκτυο.\nΤρία νέα κυβερνητικά διατάγματα εκδόθηκαν αργά χθες στα πλαίσια της κατάστασης έκτακτης ανάγκης που ισχύει στην Τουρκία μετά την απόπειρα πραξικοπήματος τον Ιούλιο του περασμένου έτους. Σύμφωνα με αυτά, πάνω 8.000 δημόσιοι υπάλληλοι απομακρύνονται από τις θέσεις τους ως ύποπτοι για διασυνδέσεις με τρομοκρατικές οργανώσεις.\nΣυγκεκριμένα προβλέπεται η απομάκρυνση 2.687 αστυνομικών, 1699 υπαλλήλων του Υπουργείου Δικαιοσύνης και 631 πανεπιστημιακών. Επίσης μια νέα διαταγή, που επικαλείται εννιά άρθρα του τουρκικού ποινικού κώδικα, ζητά από κάθε Τούρκο πολίτη που βρίσκεται στο εξωτερικό να επιστρέψει στην πατρίδα του. Σε περίπτωση που δεν το κάνει, θα του αφαιρείται η τουρκική ιθαγένεια εντός τριών μηνών. Επιπλέον, σύμφωνα με τις νέες προβλέψεις, η τουρκική αστυνομία θα μπορεί πλέον να έχει πρόσβαση στα προσωπικά δεδομένα χρηστών στο διαδίκτυο.\nΕπέκταση των διώξεων\nΟι αρχικές διώξεις μετά το αποτυχημένο πραξικόπημα της 15ης Ιουλίου του 2016 είχαν ως στόχο τους συνεργούς του κινήματος του Φετουλάχ Γκιουλέν, που θεωρείται ο εγκέφαλος του πραξικοπήματος. Ωστόσο, η επίσημη γραμμή θεωρεί πλέον ότι το κίνημα του Γκιουλέν συνεργάζεται με το PKK και τον ISIS κατά του τουρκικού κράτους, επομένως οι διώξεις έχουν επεκταθεί και σε υπόπτους για συνεργασία με το PKK, τον ISIS και άλλες οργανώσεις. Στις τελευταίες αποφάσεις περιλαμβάνεται και η διάλυση 83 ενώσεων, συνδέσμων και συλλόγων -μεταξύ των οποίων και αθλητικών συλλόγων. Ωστόσο, αυτή τη φορά επετράπη η εκ νέου λειτουργία 11 τοπικών εφημερίδων που είχαν απαγορευθεί μετά το αποτυχημένο πραξικόπημα.\nΣτο μεταξύ, παρά τις αρχικές κυβερνητικές επαγγελίες ότι η κατάσταση έκτακτης ανάγκης δεν θα κρατήσει πολύ, η κυβέρνηση στις αρχές της εβδομάδα υπέβαλε πρόταση στη Βουλή για άλλη μια τρίμηνη παράταση που θα ισχύσει από την 20ή Ιανουαρίου. Αυτό σημαίνει ότι είναι πιθανόν η χώρα να κληθεί να ψηφίσει για την αναθεώρηση του Συντάγματος με την κατάσταση έκτακτης ανάγκης να βρίσκεται σε ισχύ.\n( Αριάνα Φερεντίνου, Κων/πολη, 07/01/2017)


ΤΟ ΘΕΡΜΟΜΕΤΡΟ: ΕΚΚΛΗΣΙΕΣ ΑΧΟΥΡΙΑ ΣΤΗΝ ΤΟΥΡΚΙΑ!\nΤην ίδια περίοδο που στην ελληνική πρωτεύουσα ετοιμάζονται με δημόσια δαπάνη να αναγείρουν ένα μουσουλμανικό τέμενος ενώ παράλληλα λειτουργούν περί τα 100 ανεπίσημα τζαμιά σε πολλές περιοχές της Αθήνας, στην Τουρκία συνεχίζεται το άθλιο έργο της κακοποίησης χριστιανικών εκκλησιών, σε βαθμό να έχουν καταντήσει κυριολεκτικά αχούρια, ακόμα και κοινόχρηστες τουαλέτες, όπως ομολογούν ακόμα και τα ίδια τα τουρκικά ΜΜΕ..... Αλήθεια τι έχουν να πουν για αυτό το θέαμα οι κάθε είδους ακτιβιστές, που κόπτονται για τις θρησκευτικές ελευθερίες και για την προστασία των θρησκευτικών μνημείων σαν δείγμα δημοκρατίας και προάσπισης των ανθρωπίνων δικαιωμάτων ; Μάλλον στην περίπτωση αυτή έχουν τυφλωθεί από τους γνωστούς πάτρωνες και χρηματοδότες τους.\nΕτικέτες ΕΘΝΙΚΑ ΘΕΜΑΤΑ, ΤΟΥΡΚΙΑ, ΧΡΙΣΤΙΑΝΙΣΜΟΣ\nXenoudis - Ξενούδης 22/3/14 12:18\nΕμείς οι Έλληνες, αλλά χριστιανοί πια, πώς συμπεριφερθήκαμε με τους ναούς της αρχαίας, πατρογονικής θρησκείας μας; Ποιοι βεβήλωσαν τα αγάλματα θεών; Θα είχαμε καταντήσει ερειπιότοπος αν φροντίζαμε με αγάπη από νωρίς τα αρχαία μας;


Ο Ντόναλντ Τραμπ χλεύασε την εξωτερική εμφάνιση της συνυποψήφιάς του και μοναδικής γυναίκας υποψηφίου για το προεδρικό χρίσμα του Ρεπουμπλικανικού Κόμματος, Κάρλι Φιορίνα, λέγοντας: «Κοιτάξτε αυτή τη μούρη. Θα ψήφιζε κανένας τέτοια μούρη;».\nΤο προσβλητικό σχόλιο του δισεκατομμυριούχου και επικρατέστερου υποψηφίου για το προεδρικό χρίσμα των Ρεπουμπλικανών δημοσιεύτηκε σε άρθρο στην ιστοσελίδα του περιοδικού Rolling Stone. Σύμφωνα με το περιοδικό, ο Τραμπ έκανε το σχόλιο αυτό ενώ παρακολουθούσε στην τηλεόραση την πρώην επικεφαλής της Hewlett-Packard. «Μπορείτε να το φανταστείτε; Το πρόσωπο του επόμενου προέδρου; Θέλω να πω, είναι γυναίκα και δεν πρέπει να λέω αρνητικά πράγματα, αλλά ελάτε τώρα παιδιά. Είμαστε σοβαροί;».\nΣε συνέντευξή της στο τηλεοπτικό δίκτυο Fox News, η Φιορίνα από την πλευρά της χαρακτήρισε "πολύ σοβαρά" τα σχόλια του Τραμπ. «Ίσως, λέω ίσως, του μπαίνω λίγο στο μάτι γιατί ανεβαίνω στις δημοσκοπήσεις», είπε.\nΤο ζήτημα δεν τέθηκε όταν ο Τραμπ έδωσε συνέντευξη στο Fox News και στον Σον Χάνιτι, αλλά ο πολυεκατομμυριούχος υποψήφιος εξέφρασε αγωνία για τη δική του εμφάνιση επισημαίνοντας ότι μόλις είχε επιστρέψει από ταξίδι στην Ουάσινγκτον. «Δεν έχω κοιταχτεί καθόλου στον καθρέφτη αλλά ελπίζω να είμαι ΟΚ. Ελπίζω να δείχνω εντάξει», είπε. «Μια χαρά είστε», του απάντησε ο δημοσιογράφος.\nΔεν είναι η πρώτη φορά που ο Τραμπ σχολιάζει αρνητικά την Φιορίνα. Πριν από ένα μήνα, είχε γράψει στο Twitter: «Μόλις συνειδητοποίησα ότι αν ακούσει κανείς για περισσότερα από δέκα λεπτά την Κάρλι Φιορίνα, θα πάθει φρικτό πονοκέφαλο. Δεν έχει καμία πιθανότητα!».


Previous Article Νέες βεβαιώσεις για τη μετακίνηση από την 1η Μαρτίου από τους εργοδότες\nNext Article Προσλήψεις 30 ατόμων μέσω ΑΣΕΠ για 3 χρόνια στο υπουργείο Οικονομικών - Προθεσμία και αιτήσεις\nΟι ειδικότητες που θα ζητηθούν: ΠΕ/ΤΕ Πληροφορικής ΠΕ Εφοριακών ΠΕ/ΤΕ/ΔΕ Τελωνιακών ΠΕ Δημοσιονομικών Παράλληλα, θα προσληφθούν 123 ΠΕ δημοσιονομικοί στο υπουργείο Οικονομικών, ενώ σύμφωνα με απόφαση που δημοσιεύτηκε στην Εφημερίδα της Κυβέρνησης θα γίνουν άλλες 8 προσλήψεις για τα άτομα ειδικών κατηγοριών.\nΟι παραπάνω προσλήψεις εντάσσονται στις 4.015 που έχουν εγκριθεί συνολικά για το 2021. Οι υποψήφιοι/ες για τις θέσεις του κλάδου ΠΕ Εφοριακών (με Διοικητικά-Οικονομικά πτυχία) πρόκειται να απασχοληθούν κυρίως με την εφαρμογή της Φορολογικής νομοθεσίας.\nΤην εκτέλεση των προβλεπόμενων και απαραίτητων εργασιών σχετικά με την παρακολούθηση της συμμόρφωσης σε θέματα φορολογίας εισοδήματος Φυσικών και Νομικών Προσώπων, Φόρου Προστιθέμενης Αξίας, φορολογίας επί της κατοχής ακίνητης περιουσίας και Περιουσιολογίου. Τη βεβαίωση οφειλών.\nΟι υποψήφιοι/ες για τις θέσεις του κλάδου ΠΕ Τελωνειακών (με Διοικητικά-Οικονομικά πτυχία) πρόκειται να απασχοληθούν κυρίως με την τήρηση της Τελωνειακής νομοθεσίας. Τον καθολικό /δειγματοληπτικό έλεγχο διακινουμένων προσώπων και αγαθών και επαλήθευση των δηλωθέντων στοιχείων. Την ορθή δασμολογική κατάταξη και τον καθορισμό δασμολογητέας αξίας των εμπορευμάτων. Τη βεβαίωση των δασμοφορολογικών και λοιπών επιβαρύνσεων και τη βεβαίωση οφειλών μετά από έλεγχο.


Ο Καπιταλισμός δεν μεταρρυθμίζεται... - Anarkismo\nRecent articles by Πρωτοβουλία Απεργών & Αλληλέγγυων\nΕλλάδα / Τουρκία / Κύπρος | Εργατικοί Αγώνες | Ανακοίνωση Τύπου Wednesday February 24, 2010 18:59 by Πρωτοβουλία Απεργών & Αλληλέγγυων\n... μόνο καταστρέφεται\nΥπάρχει η ανάγκη οι αντιστάσεις να ορθωθούν μέσα στους χώρους εργασίας, τους χώρους εκπαίδευσης, τους δημόσιους χώρους, παντού και πάντα. Υπάρχει η ανάγκη για τη συμμετοχή όλων στα ανοιχτά μέτωπα του κοινωνικο-ταξικού πολέμου, μακριά από τεχνητούς διαχωρισμούς. Ήρθε η στιγμή να επιτεθούμε σε ότι μας καταπιέζει. Η θέση μας πρέπει να βρίσκεται όχι στην επίλυση της κρίσης άλλα σε ότι μπορεί να την οξύνει ακόμα παραπάνω.\nΤον τελευταίο καιρό έχει ξεκινήσει η «επιχείρηση κρίση-ώρα μηδέν». Σε πρώτη φάση έχουμε την ξαφνική αποκάλυψη του δράματος, σε δεύτερη μια καταστροφολογική ρητορεία για να ακολουθήσει μια σειρά από μέτρα “διάσωσης” που θα γεμίσουν τα ελλείμματα και θα «μας» γλιτώσουν από την καταστροφή. Και αναρωτιόμαστε τι είναι αυτό που πρέπει να μας ανησυχεί: οι τρύπες της εθνικής οικονομίας, η «ξαφνική» μας φτώχεια ή η στέρηση της δυνατότητάς να αντιλαμβανόμαστε την πραγματικότητα και να δρούμε; Μήπως αυτή η οικονομίστικη παρουσίαση της κρίσης συγκαλύπτει και αποπροσανατολίζει την κοινωνική και πολιτική διάστασή της; Είναι άραγε πάντα η σπαρταριστή αλήθεια τα λεφτά;\nΜέσα από το διαχωρισμό (κοινωνικό, ταξικό, φυλετικό), την εθνική ενότητα και την ενίσχυση του αισθήματος της ασφάλειας απ’ τα οποία ξεχειλίζει η «επιχείρηση κρίση» δε γεμίζουν μόνο οι τρύπες του ελλείμματος αλλά συντονίζεται και ισχυροποιείται μια κοινωνική και πολιτική επίθεση.\nΟι ίδιοι μετανάστες που δε διστάζουν να δώσουν σκληρούς αγώνες για τη βελτίωση των συνθηκών ζωής τους, ακόμη και σε άμεση αντιπαράθεση με Έλληνες υπερπατριώτες όπως αναδεικνύει το παράδειγμα της Μανωλάδας, της συμμετοχής στην εξέγερση του Δεκέμβρη και του δυναμικού αγώνα των αλιεργατών της Μηχανιώνας, Οι αγώνες αυτοί είναι πολύτιμοι, γιατί στέκονται εμπόδιο στην εντεινόμενη εκμετάλλευση των ίδιων των μεταναστών αλλά παράλληλα μπορούν να λειτουργήσουν και ως έμπνευση για άλλα κομμάτια των εκμεταλλευόμενων που βιώνουν την ίδια επίθεση από την πλευρά του κεφαλαίου. Η αλληλεγγύη, καθώς και η κυκλοφορία και επέκταση των αγώνων αυτών δεν μπορεί παρά να είναι βασική μας επιδίωξη.\nΟι απαντήσεις που πρέπει να δοθούν δε μπορεί να έχουν τη μορφή μονοήμερων συστημικών απεργιών, καλεσμένες από τους εργατοπατέρες που έχουν εξίσου ευθύνη για τη σημερινή κατάσταση. Αυτές οι απεργίες δεν αποτελούν τίποτα άλλο παρά βαλβίδες αποσυμπίεσης για την οργή που συσσωρεύεται στην εργατική τάξη. Υπάρχει πια η ανάγκη για τον επαναπροσδιορισμό του προλεταριάτου και την οργάνωσή του από την αρχή. Υπάρχει η ανάγκη οι αντιστάσεις να ορθωθούν μέσα στους χώρους εργασίας, τους χώρους εκπαίδευσης, τους δημόσιους χώρους, παντού και πάντα. Υπάρχει η ανάγκη για τη συμμετοχή όλων στα ανοιχτά μέτωπα του κοινωνικό-ταξικού πολέμου, μακριά από τεχνητούς διαχωρισμούς. Ήρθε η στιγμή να επιτεθούμε σε ότι μας καταπιέζει. Η θέση μας πρέπει να βρίσκεται όχι στην επίλυση της κρίσης αλλά σε ότι μπορεί να την οξύνει ακόμα παραπάνω.\nΑυτός ο πόλεμος έχει δύο μόνο στρατόπεδα, το ένα τάσσεται υπέρ του συστήματος, που με διάφορα «μπαλώματα» επιχειρεί να διαιωνίσει την ύπαρξή του και το άλλο επιθυμεί την καταστροφή του. Σε αυτόν τον πόλεμο με τον ένα ή με τον άλλο τρόπο όλοι παίρνουμε μέρος. Μπροστά στην επίθεση που δεχόμαστε μπορούμε μόνο να απαντήσουμε με επίθεση και όξυνση του αγώνα μας.\nΠρωτοβουλία Απεργών & Αλληλέγγυων


Νέα διάκριση για το «ΑT HOME» | Συνέντευξη Ν. Κοντοσταυλάκη στην «Ημέρα» - Εφημερίδα Ημέρα, Ζάκυνθος.\nΝέα διάκριση για το «ΑT HOME» | Συνέντευξη Ν. Κοντοσταυλάκη στην «Ημέρα»\nΟ ταλαντούχος Ζακυνθινός φωτογράφος και κινηματογραφιστής, Νίκος Κοντοσταυλάκης με την ταινία μικρού μήκους «At home – a journey back to Greece» απέσπασε μία ακόμα σημαντική διάκριση! Αυτή τη φορά έλαβε διεθνή βράβευση στη Ρίγα της Λετονίας, στο πλαίσιο του φεστιβάλ «TOURFILM RIGA International Tourism Film Festival», όπου και απέσπασε δύο πρώτα βραβεία στις κατηγορίες «Grand Prix» (το καλύτερο του φεστιβάλ από όλες τις καητγορίες) και «Tourism Destination – country».\nΗ ταινία είναι ουσιαστικά η ιστορία ενός φωτογράφου, ο οποίος έχει ταξιδέψει σε πολλά μέρη ανά τον κόσμο αλλά τελικά πάντα τον κερδίζει ένα μέρος, ο τόπος του… Είναι η ιστορία του Νίκου, ο οποίος μας δήλωσε ότι: «Τα ταξίδια αποτελούν αναπόσπαστο κομμάτι της ζωής μου. Έχω βρεθεί σε μακρινές και απόκοσμες γωνιές του πλανήτη. Τώρα, επιστρέφω σε έναν τόπο γνώριμο, σε έναν προορισμό οικείο μα και άγνωστο μαζί. Επιστρέφω στον τόπο μου. Εκεί όπου η ποικιλομορφία της φύσης σε μαγεύει. Από τα οροπέδια και τις βαθιές κοιλάδες, στις λίμνες και τα ποτάμια, τις πανύψηλες βουνοκορφές, τα χιονισμένα δάση, τα νησιά και φυσικά τη θάλασσα. Αυτός ο τόπος διαρκώς μεταμορφώνεται, αλλάζει χρώματα και εικόνες, σε καλεί να τον ανακαλύψεις. Είναι ο ίδιος μα πάντα διαφορετικός, όπως κι εγώ, κάθε φορά όταν επιστρέφω. Είναι το μέρος που με ανέθρεψε, που με περιβάλλει, το μέρος που μπορώ να λέω «σπίτι μου».\nΤο ασπρόμαυρο κομμάτι του βίντεο περιλαμβάνει ταξίδια μου και φωτογραφικό υλικό από Ευρώπη, Αμερική, Ασία και Αφρική. Το έγχρωμο μέρος του βίντεο όπου παρουσιάζουμε την Ελλάδα, περιλαμβάνει πλάνα από Ζαγοροχώρια, Νάξο, Σαντορίνη, Ζάκυνθο, λίμνη Κερκίνη, πηγές Αώου, πυρήνας Βάλια Κάλντα, Κουφονήσι, Κρήτη, Μετέωρα, Ιωάννινα (Λίμνη), Καστοριά, Νυμφαίο Φλώρινας, Μήλος, Μάνη, Μεθώνη, Τρίκαλα. Βασική επιδίωξη μου ήταν η ανάδειξη αρκετών περιοχών της Ελλάδας οι οποίες δεν είναι τόσο γνωστές στο κόσμο καθώς και η προβολή αυτής της ομορφιάς μέσα απο τις διαφορετικές εποχές του χρόνου. Επίσης θέλω να πω ένα μεγάλο ευχαριστώ στους συνεργάτες μου: Αντώνη Κιτσίκη, Fky Franck, Νίκο Πομόνη, Δημήτρη Καπλάνη, Βαγγέλη Παπαευαγγελίου και Γιάννη Σάπνα για την σημαντική τους βοήθεια.\nΟ Νίκος Κοντοσταυλάκης, επιστρέφοντας από τη Λετονία, μίλησε στην «Ημέρα» για αυτή τη σημαντική διάκριση…\nΤο συγκεκριμένο βίντεο έχει λάβει αρκετές διεθνείς διακρίσεις. Πώς έζησες την διαδικασία από την αρχή ως το τέλος (γυρίσματα, μοντάζ, επεξεργασία);\nΠρόκειται για ένα πρότζεκτ το οποίο ξεκίνησε αρκετά χρόνια πριν. Έζησα αρκετά χρόνια στη βόρεια Ελλάδα, όποτε το συναισθηματικό δέσιμο που είχα με μια άλλη Ελλάδα, μια Ελλάδα διαφορετική απ’ αυτή που προβάλλεται συνήθως προς τα έξω, ενισχύθηκε και έτσι, θέλησα να κάνω κάτι γι’ αυτό. Η διαδικασία είναι πάντα ευχάριστη, ίσως και πιο σημαντική πολλές φορές από το ίδιο το αποτέλεσμα, μιας και έχεις την ευκαιρία να γνωρίσεις ανθρώπους, νέα μέρη, αλλά και να εξελιχθείς. Η φωτογραφία δεν είναι μόνο το αποτέλεσμα, αλλά ολόκληρη η διαδρομή. Ένα ακόμη σημαντικό στοιχείο της όλης διαδικασίας είναι η ανάλογη συνεργασία και επαφή με τους ανθρώπους που δουλεύεις μαζί. Γι’ αυτό το λόγο θα ήθελα να ευχαριστήσω τους Αντώνη Κιτσίκη, Νίκο Πομόνη, Franck Pinel, Δημήτρη Καπλάνη, αλλά και πολλούς άλλους ακόμη που δουλέψαμε μαζί γι’ αυτό το πρότζεκτ.\nΠερίμενες ότι το αποτέλεσμα θα ήταν τόσο ικανοποιητικό και ότι θα λάμβανε τόσες διακρίσεις αυτή η δουλειά;\nΠρώτα απ’ όλα όταν πρόκειται για κάποιο πρότζεκ, βασικός μου στόχος είναι το αποτέλεσμα που προκύπτει να με ικανοποιεί και ταυτόχρονα να δίνω ένα κομμάτι μου, κάτι από εμένα τον ίδιο. Οι διακρίσεις ίσως έρθουν, ίσως πάλι και όχι. Αυτό όμως, δεν είναι τόσο σημαντικό όσο η προσωπική μας ικανοποίηση. Στις μέρες μας παρατηρώ ότι έχουμε χάσει την ταυτότητά μας, κυνηγώντας την ευρεία απήχηση. Πρέπει λοιπόν, ανά τακτά χρονικά διαστήματα να κάνουμε όλοι ένα “reset” και να γινόμαστε πάλι παιδιά, να γινόμαστε αυθεντικοί.\nΤι σημαίνει αυτή η διάκριση για σένα;\nΗ συγκεκριμένη διάκριση είναι σημαντική γιατί ένας διεθνής οργανισμός τουρισμού ο οποίος αποτελείται από έμπειρους του χώρου επιβράβευσε ένα βίντεο προβολής της Ελλάδας το οποίο είχε μια διαφορετική προσέγγιση και ματιά πέρα από τα καθιερωμένα βίντεο τουριστικής προβολής.


www.Νέος καρολόγος-New Karologos.blogspot.com: Ραχόι δεν ήθελαν; Νέο μνημόνιο-τιμωρία για Ισπανούς και Πορτογάλους από την ΕΕ! «Μενουμε Ευρώπη»; Φάτε την ΕΕ τώρα…\nΡαχόι δεν ήθελαν; Νέο μνημόνιο-τιμωρία για Ισπανούς και Πορτογάλους από την ΕΕ! «Μενουμε Ευρώπη»; Φάτε την ΕΕ τώρα…\nΟ αντιπρόεδρος της Κομισιόν Ντομπρόβσκις προανήγγειλε τη λήψη μέτρων για Ισπανία και Πορτογαλία επειδή και οι δύο χώρες δεν έχουν πιάσει τον στόχο του ελλείμματος.\nΟύτε κιχ όμως από το δεξί χέρι του Σόιμπλε για την παραβίαση από τη Γερμανία των συμφωνιών σχετικά με το εμπορικό πλεόνασμα (κοντά στο 8%, πρωτοφανές στην Ιστορία), σιωπή επίσης για τις χώρες που δεν εφαρμόζουν τους αυστηρούς κανόνες οικονομικής διαφάνειας και αντιμετώπισης των ευνοϊκών φορολογικών παραδείσων.\nΕτσι είναι τα πράγματα στη μεγάλη ευρωπαϊκή οικογένεια!\nΟι αποφάσεις για Ισπανία και Πορτογαλία θα ληφθούν σύντομα -ίσως εντός του Ιουλίου.\nΘα είναι η πρώτη σοβαρή σύγκρουση μετά το βρετανικό δημοψήφισμα.\nΗ υπόθεση έχει και ελληνικό ενδιαφέρον γιατί η δεύτερη αξιολόγηση είναι μπροστά μας.\nΜέχρι τώρα τι έχουμε: Η αριστερή κυβέρνηση συνασπισμού της Πορτογαλίας έχει δηλώσει, διά του πρωθυπουργού Κόστα, ότι διαφωνεί με τις κυρώσεις και έχει καλέσει τη Δεξιά να συμφωνήσει σ’ ένα ψήφισμα από το πορτογαλικό Κοινοβούλιο με το οποίο θα γίνεται σαφές στις Βρυξέλλες και το Βερολίνο ότι η χώρα δεν πρόκειται να συναινέσει σε λογικές τιμωρίας.\nΣτην Ισπανία ακόμη δεν υπάρχει κυβέρνηση. Το Λαϊκό Κόμμα, που τερμάτισε πρώτο, δεν πρόκειται να φέρει αντιρρήσεις στην Ε.Ε., αλλά οι Σοσιαλιστές, που είναι οι ρυθμιστές, φοβούνται μήπως την πάθουν όπως το ΠΑΣΟΚ στην Ελλάδα.\nΠροσπαθούν να πετύχουν τον τετραγωνισμό του κύκλου: και να μη γίνουν ξανά εκλογές γιατί θα χρεωθούν την αποτυχία σχηματισμού κυβέρνησης και να μην ταυτιστούν με τη Δεξιά συμμετέχοντας σε κυβέρνηση συνεργασίας ή επιλέγοντας διά της αποχής την ανοχή γιατί τότε πιθανολογούν πως θα έχουν την τύχη του αδελφού κόμματος στην Ελλάδα.\nΗ έσχατη γραμμή άμυνάς τους είναι να μη δεχτούν για πρωθυπουργό τον Ραχόι γιατί ο επικεφαλής του Λαϊκού Κόμματος είναι εκτεθειμένος πανταχόθεν σε θέματα διαφθοράς.\nΤο τι θα πράξουν στην περίπτωση που η ευρωπαϊκή γραφειοκρατία επιμείνει στην επιβολή κυρώσεων δεν το γνωρίζουμε, αλλά αν κρίνουμε από το πώς συμπεριφέρθηκαν στο παρελθόν και αυτοί και οι άλλοι Σοσιαλδημοκράτες σε ανάλογες περιπτώσεις, δεν πρέπει να περιμένουμε σθεναρή αντίσταση.\nΑλλωστε τα κόμματα αυτά, αν διαπρέπουν σε κάτι τα τελευταία χρόνια, είναι στη διπλή γλώσσα, κοινώς στο μπαλαμούτι: ηρωικά στα λόγια για να φαίνονται συνεπή με τις ιδρυτικές αρχές τους, δειλά στις πράξεις για να είναι στην εξουσία.\nΟσο για το ελληνικό ζήτημα, οι ενδείξεις δεν είναι ενθαρρυντικές.\nΟ δογματισμός των θεσμών σ’ ό,τι αφορά τα πρωτογενή πλεονάσματα χτυπάει κόκκινο.\nΟ Τομά Πικετί χαρακτηρίζει θλιβερή τη στάση των Ευρωπαίων ηγετών «να απαιτούν πλεονάσματα 3,5% από μια χώρα που έχει χάσει το 25% του ΑΕΠ και η ανεργία της έχει εκραγεί. Εκείνο που θα είχε νόημα, θα ήταν ένα πλεόνασμα της τάξης του 0,5% ή του 1% του ΑΕΠ».\nΗ γνώμη όμως του Σόιμπλε και των συμμάχων του για το τι έχει νόημα (χθες, σήμερα, αύριο) στην Ευρώπη είναι διαφορετική.\nΓι’ αυτούς οι συμφωνίες (που αφορούν τους άλλους βεβαίως) είναι ιερές.\nΣε δίλημμα θα βρεθούν Δημοκρατική Συμπαράταξη και ΚΚΕ σε ό,τι αφορά το σχέδιο εκλογικού νόμου που θα καταθέσει στη Βουλή η κυβέρνηση.\nΔεν είναι απλή και άδολη αναλογική, δεν είναι ούτε καρικατούρα αναλογικής, είναι αναλογική με όριο εισόδου στη Βουλή.\nΑν ισχύσει στις επόμενες εκλογές, το ΚΚΕ και η Δημοκρατική Συμπαράταξη θα ευνοηθούν γιατί θα κερδίσουν περισσότερες έδρες.\nΑλλιώς, το πρώτο κόμμα θα πάρει μπόνους 50 εδρών.\nΑνάμεσα στην αναλογική και το έκτρωμα που υπάρχει σήμερα η διαφορά είναι τεράστια. Χωνεύεται;\nΑναρτήθηκε από Nikiforos στις 1:43 π.μ.


Την αποδοχή και εμπιστοσύνη της συντριπτικής πλειονότητας των Ελλήνων (83%) απολαμβάνει η νέα κυβέρνηση σύμφωνα με την πρώτη μεγάλη μετεκλογική δημοσκόπηση.\nΤο ποσοστό είναι ιδιαίτερα εντυπωσιακό, πολύ μεγαλύτερο από την αποδοχή της κυβέρνησης Καραμανλή το 2004 και το 2007.\nΔίχως άλλο η κυβέρνηση Παπανδρέου αποπνέει μια αύρα, που είχαμε πολύ καιρό να νοιώσουμε. Η προσδοκία ότι θα προσπαθήσει με σοβαρότητα να βγάλει τον τόπο από το τέλμα και η πεποίθηση ότι σε αυτήν την προσπάθεια δεν περισσεύει κανείς, είναι διάχυτες.\nΣτην παρθενική του ομιλία ακούσαμε τον Πρωθυπουργό να μιλά για αποκατάσταση της αξιοπρέπειας στις σχέσεις πολίτη-κράτους, για πάταξη της εκτεταμένες διαφθοράς, για διαφάνεια και χρηστή διαχείριση, για αναδιανομή αξιοκρατία, για αναβάθμιση των θεσμών, για νομιμότητα, ισονομία και πράσινη ανάπτυξη.\nΑυτή είναι η θεματολογία της νέας εποχής. Αν ο κ. Παπανδρέου καταφέρει αυτή η ατζέντα να αφομοιωθεί από τα στελέχη του, θα φανεί.\nΦυσικά για την λειτουργία του πολιτικού συστήματος είναι απαραίτητο και η αξιωματική αντιπολίτευσης να βρει τον βηματισμό της. Και για να γίνει αυτό πρέπει να ξεφύγει από την εσωστρέφεια, την δελφινολογία και τις υπερβολές.\nΦαίνεται πως στην ΝΔ είναι πολύ αργά τα αντανακλαστικά τους. Η μεγάλη ήττα της 4ης Οκτωβρίου είναι η ευκαιρία να ξεκινήσει ένας διάλογος ουσίας στην αξιωματική αντιπολίτευση για τα αίτια του εκλογικού αποτελέσματος αλλά και για ζητήματα όπως η φυσιογνωμία και η ιδεολογία του κόμματος.\nΗ κρίση συνήθως λειτουργεί παιδευτικά. Θα το επιβεβαιώσουν στην ΝΔ ή θα συνεχίσουν τις "τηλεμαχίες" τους για τα διαδικαστικά του Συνεδρίου;\nΗ πασαρέλα των βουλευτών\nΗ συντριπτική ήττα της 4ης Οκτωβρίου δεν φαίνεται να ήταν αρκετός στην ΝΔ. Και αντί να ξεκινήσει πολιτικός διάλογος για τα αίτια του εκλογικού αποτελέσματος, ξεκίνησε η "πασαρέλα" των βουλευτών -πρώην ή νυν της ΝΔ- που μετεξελίχθηκαν σε πρωταγωνιστές ενός σήριαλ όπου εξιστορούν το προσωπικό τους δράμα...\nΑπ' όλα όσα λέγονται και γράφονται λείπει η ουσία. Η μεγάλη και ιστορική παράταξη της ΝΔ πρέπει να βρει τον βηματισμό της. Έχει υποχρέωση σε όσους την ψήφισαν να ασκήσει τον θεσμικό της ρόλο ως αξιωματική αντιπολίτευση.\nΚαι για να ασκήσει αυτόν τον ρόλο πρέπει να ξεφύγει από την εσωστρέφεια, την δελφινολογία και τον επικοινωνισμό.\nΚαλή η επικοινωνία αλλά η κοινωνία έχει προβλήματα. Πολύ διαφορετικά και πολύ σοβαρότερα από αυτά με τα οποία ασχολούνται τα μεγάλα ΜΜΕ και οι βουλευτές της.\nΕυτυχώς που υπάρχουν και οι φωτεινές εξαιρέσεις. Αυτοί που αναλαμβάνουν πολιτικές πρωτοβουλίες. Καλές οι πολιτικές αναλύσεις αλλά τώρα είναι η ώρα των πράξεων για την σωτηρία της παράταξης.


4. Σαπούνι πάνω από όλα. Όλο και κάποια κομμάτια σαπούνι θα έχεις στο σπίτι σου… Μην τα πετάξεις. Βάλ’ τα όλα μαζί σε μικρά πιατάκια ή σε μικρά πουγκάκιά και τοποθέτησέ τα ανάμεσα από τα ρούχα που θέλεις να προφυλάξεις. Εναλλακτικά, πάρε ένα καινούριο αχρησιμοποίητο σαπούνι, σπάσε το σε μικρά κομματάκια και κάνε το ίδιο. Μην το χρησιμοποιήσεις ολόκληρο, αφού στην αντίθετη περίπτωση, η μυρωδιά είναι πολύ πιο έντονη.\nΣΧΕΤΙΚΑ: αποτελεσματική δίαιτα, βιολογικά προιόντα, δίαιτα διατροφή, λάδι, λεβάντα, προϊόντα, φυσικά προϊόντα


Οι φράχτες της Αριστεράς είναι… σουρωτήρι | ΑΝΤΙΘΕΣΕΙΣ | antinews.gr\nΟι φράχτες της Αριστεράς είναι… σουρωτήρι\nΑπό εκεί θα μπουν οι εφιάλτες της σύγχρονης Ελλάδας. Αυτή την πατρίδα ονειρεύεται ο ΣΥΡΙΖΑ; Χρεοκοπημένη και γεμάτη μετανάστες;\nΤα όσα συνέβησαν στη Γαλλία έχουν ακόμη και σήμερα παγώσει τον πλανήτη. Μπορεί η «11η Σεπτεμβρίου» της Γαλλίας να είχε 17 θύματα, όμως η ωμότητα και η φρίκη, το αποκρουστικό πρόσωπο της τρομοκρατίας θα βρίσκεται στις μνήμες όλων.\nΗ χθεσινή μεγαλειώδης πορεία στο Παρίσι και άλλες πόλεις ήταν μια ενιαία φωνή κατά της τρομοκρατίας και μια ηχηρή απάντηση σε όλους τους ακραίους, απ’ όπου κι αν προέρχονται. Ήταν, όμως, και μια καλή ευκαιρία για όλο τον κόσμο να αντιληφθεί ότι το πρόβλημα της ισλαμικής τρομοκρατίας θα γιγαντώνεται όσο οι λαοί της Δύσης παίζουν βρόμικα παιχνίδια στις πλάτες ολόκληρων λαών. Όσο επεμβαίνουν σε μουσουλμανικές χώρες και σκοτώνουν παιδιά, γυναίκες και αθώους στο όνομα της δημοκρατίας τόσο θα αυξάνεται το μίσος για κάθε τι δυτικό. Και τόσο θα αυξάνονται και οι επιθέσεις τζιχαντιστών.\nΌλα αυτά τα λέμε για να δούμε και το μείζον πρόβλημα της μαζικής φυγής προσφύγων από τις χώρες τους. Εκατοντάδες χιλιάδες άνθρωποι φεύγουν από τις πατρίδες τους για μια καλύτερη ζωή μακριά από τη φωτιά και το τσεκούρι. Μαζί μ’ αυτούς και πολλοί που έμαθαν να μισούν και είναι έτοιμοι να θυσιαστούν στο όνομα του Θεού τους σκοτώνοντας αθώους ανθρώπους.\nΌμως, πέρα από την θρησκευτική τρομοκρατία και τον φονταμενταλισμό, το μεταναστευτικό είναι από μόνο του ένα μείζον θέμα που χρήζει άμεσης αντιμετώπισης. Η Ελλάδα, ως χώρα πρώτης υποδοχής αυτού του απίστευτου κύματος λαθρομεταναστών, βρίσκεται αυτή τη στιγμή στην κόψη του ξυραφιού. Όχι μόνο λόγω του κινδύνου που μπορεί να προκύπτει από τους φανατικούς αλλά και γιατί η χώρα δεν αντέχει άλλους πολίτες. Δεν μπορεί να τους θρέψει, δεν μπορεί να τους φιλοξενήσει, είναι αδύνατο να τους βρει χώρους να μείνουν, όσο κι αν πολλές φορές η αίσθηση της φιλοξενίας είναι ανεπτυγμένη.\nΔύο είναι οι πολιτικές στην υπόθεση αυτή: Η πρώτη είναι να κάνεις τα πάντα για να μην έρθουν άλλοι μετανάστες στη χώρα σου. Η δεύτερη είναι να υποκύψεις στο κύμα ανθρώπων που έρχονται με την ελπίδα… κάποτε οι ισχυροί της Γης να πάψουν να πουλάνε όπλα και να εξυπηρετούν τα συμφέροντά τους βομβαρδίζοντας τις χώρες τους.\nΗ πρώτη πολιτική επιχειρείται, άλλοτε επιτυχημένα, άλλοτε αποτυχημένα, να εφαρμοστεί από την κυβέρνηση. Φτιάχτηκε ο φράχτης στον Έβρο, ενισχύθηκε η Frontex, γίνονται πολλά στο Αιγαίο για να κοπεί αυτό το ανθρωποκύμα. Στα σύνορά μας η μείωση της εισροής έχει ξεπεράσει το 90%, λόγω κυρίως του φράχτη και των συνεχών περιπολιών. Στο Αιγαίο, αν και είναι δύσκολο να κλείσεις τα σύνορα στους Τούρκους δουλέμπορους, γίνεται μεγάλος αγώνας. Με ό,τι αποτέλεσμα έχει αυτός.\nΗ δεύτερη πολιτική είναι αυτή που υπόσχεται ο ΣΥΡΙΖΑ, και που έχει και στο πρόγραμμά του. Λίγο πολύ λέει ότι θα γκρεμίσει τον φράχτη του… αίσχους στον Έβρο και όσοι –χιλιάδες- έρχονται στην Ελλάδα θα μπορούν να πάρουν χαρτιά. Το σκεπτικό τους απλό. Αν τους δώσεις χαρτιά θα θελήσουν να φύγουν για τις ευρωπαϊκές χώρες. Δηλαδή θα κάνεις τον κάθε πικραμένο πρόσφυγα, μαζί και τον κάθε τζιχαντιστή, σχεδόν… Έλληνα με την ελπίδα να φύγει. Κι αν δεν φύγει; Που θα τον βάλεις; Πώς θα τον ταΐσεις; Θα του δώσεις επιδόματα; Θα του βρεις στέγη και δουλειά; Κανείς δεν μπορεί να απαντήσει από τον ΣΥΡΙΖΑ πως θα αντιμετωπίσει την πιο καυτή πατάτα της ελληνικής κοινωνίας. Με το γνωστό «βλέποντας και κάνοντας». Η ίδια τακτική που ακολουθούν στην οικονομία. Εκεί λένε: «Θα πάμε να διαπραγματευτούμε και θα τους τρίξουμε τα δόντια, θα φοβηθεί η Μέρκελ, θα χορέψουν πεντοζάλη οι αγορές, θα αλλάξει το παγκόσμιο καπιταλιστικό σύστημα, θα δημιουργήσουμε επαναστατικό ρεύμα με τους… Podemos».\nΣτο μεταναστευτικό τι λένε: «Θα αφήσουμε όσους θέλουν να έρθουν, θα τους βοηθήσουμε, θα δημιουργήσουμε σε όλη την Ελλάδα μικρές… Υπατείες, θα τους δώσουμε χαρτιά νομιμοποίησης, ε και κάποια στιγμή θα φύγουν».\nΠέρα από το γεγονός ότι οι άλλοι Ευρωπαίοι θα κλείσουν τα σύνορά τους και θα απομονώσουν την Ελλάδα, πρόκειται για μια πέρα για πέρα καταστροφική μεταναστευτική πολιτική. Θα βρεθεί η χώρα με μερικές εκατοντάδες χιλιάδες λαθρομετανάστες (συγγνώμη για τον όρο, αλλά η πεφωτισμένη αριστερά δεν επιτρέπει τέτοιες… λεκτικές παρεκτροπές), οι οποίοι συνήθως δεν έχουν στον ήλιο μοίρα. Τι θα κάνουν όλοι αυτοί όταν πεινάνε; Ακόμη και αν δεν είναι εγκληματίες θα γίνουν για ένα κομμάτι ψωμί. Οι δε κρυφοί φανατικοί ισλαμιστές που σίγουρα βρίσκονται σήμερα στην χώρα μας θα μετατρέψουν σε μια νύχτα την Αθήνα σε… Παρίσι.\nΌταν θα έρθει εκείνη η στιγμή κάποιοι θα πρέπει να λογοδοτήσουν, αλλά κάποιοι θα κλαίνε για τα παιδιά τους, τα αδέρφια τους, τους άντρες και τις γυναίκες τους.\nΟι φράχτες της Αριστεράς που εκπροσωπεί το πιο άθλιο, συντηρητικό και ψευτοπροοδευτικό κόμμα που πέρασε ποτέ, είναι τρύπιοι. Και από εκεί θα μπουν οι εφιάλτες της σύγχρονης Ελλάδας, να μας το θυμηθείτε.\nΠροτού όμως να κλαίμε όλοι μαζί ας αναλογιστούμε πάνω από την κάλπη τι κάνουμε και που οδηγούμε τη χώρα. Είμαστε όλοι υπεύθυνοι για το που θα οδηγηθεί η πατρίδα υπό την φωτισμένη ηγεσία του Τσίπρα.\nΤην ίδια στιγμή που οι λαοί της Ευρώπης αυστηροποιούν τα μέτρα για να αντιμετωπίσουν την τρομοκρατία του Ισλάμ και το τεράστιο μεταναστευτικό κύμα, η πύλη της Ευρώπης θα είναι ξέφραγο αμπέλι;\nΤι σκέφτεται να κάνει ο ΣΥΡΙΖΑ; Να ρίξει τον φράχτη; Να καταργήσει την Frontex, να αφήσει ανοικτά τα σύνορά για όλους; Και να ρωτήσουμε και κάτι με αφορμή την κριτική που δέχθηκε ο Σαμαράς επειδή πήγε στον φράχτη του Έβρου.\nΕίναι συντηρητισμός και ακροδεξιά στροφή η θέληση για προστασία των συνόρων της πατρίδας σου; Είναι ακραία πολιτική να λες ότι δεν αντέχει η χώρα σου άλλους ξένους; Είναι λάθος να λες ότι πρέπει να λάβεις πιο σκληρά μέτρα για τη λαθρομετανάστευση και κατ’ επέκταση την πιθανή (κανείς δεν ταυτίζει τους πρόσφυγες με τους τρομοκράτες) τρομοκρατία των φανατικών;\nΗ κατάσταση σοβαρεύει πολύ και χρειάζονται και σοβαροί πολιτικοί, και σοβαροί άνθρωποι. Δεν είναι μια απλή υπόσχεση «λεφτά υπάρχουν» και την παίρνεις πίσω όταν δεις άδειο το ταμείο.\nΕίναι μια υπόσχεση που την ακούνε σε όλο τον μουσουλμανικό κόσμο. Είναι ένα μήνυμα που στέλνεται στις χώρες που βρίσκονται σε πόλεμο και τους λες: «Ελάτε, η Ελλάδα σας ανοίγει την αγκαλιά της». Ή πιο απλά η Ελλάδα είναι ξέφραγο αμπέλι. Αυτό το μήνυμα στέλνει ο ΣΥΡΙΖΑ; Αυτή την πατρίδα ονειρεύεται; Χρεοκοπημένη και γεμάτη μετανάστες;\nΣΟΝ ΠΕΝ 12/01/2015 10:06:18\nΕσείς καλά τα λέτε. Γιατί όμως δεν ακούμε στον προεκλογικό λόγο της ΝΔ το μεταναστευτικό εν σχέσει με το Σύριζα καθώς και τις θέσεις του με την ΑΟΖ και τους υδρογονάνθρακες; Θα ενημερωθεί ο πολίτης για τους κινδύνους που εγκυμονεί η πιθανή εκλογή του Σύριζα, πέραν των οικονομικών;\nZugzwang 12/01/2015 11:13:21\nΣτην δικη μου γειτονια παντως δεν χωραν αλλοι μεταναστες. Εχουμε ξεχειλισει και δεν τους εφερε ο ΣΥΡΙΖΑ. Εχουμε φτασει στο σημειο που οι παλιοτεροι μεταναστες διωχνουν οι ιδιοι τους νεοαφιχθεντες!\nΆλυτη Εξίσωση 12/01/2015 11:31:22\nΔυστυχώς, δεν έχουμε ικανοποιητικό τρόπο απόκρουσης των συνεχών κυμάτων εισβολής δυστυχισμένων εκ Τουρκίας. Η επαναπροώθηση δεν λειτουργεί, τα θαλάσσια σύνορα για να ελεγχθούν χρειάζονται Ευρωπαϊκή συνεχή σθεναρή παρουσία και παρέμβαση, δηλαδή ΑΛΛΑΓΗ Ευρωπαϊκής μεταναστευτικής πολιτικής. Μόνοι μας δεν μπορούμε να αντιμετωπίσουμε αυτού του είδους τον αισχρό και ανηλεή, ακήρυχτο πόλεμο. Παρατηρούμε μόνο θλιβόμενοι βαθιά, την αργή και συστηματική μας εποίκηση....\nHunter @ Άλυτη Εξίσωση 12/01/2015 13:43:05\nΆλλο να μην μπορούμε να αντιμετωπίσουμε την εισβολή με τα μέσα που διαθέτουμε κι άλλο να λέμε "ελάτε και φέρτε και τις οικογένειές σας για να σας κάνουμε όλους Έλληνες"...\nΆλυτη Εξίσωση @ Hunter 13/01/2015 16:16:52\nΠοιός ακριβώς το λέει αυτό και πόσοι το ενστερνίζονται; Η Ελλάδα δεν χρειάζεται εισαγόμενα, πάμφθηνα εργατικά χέρια, ούτε εποίκους. Κανείς δεν μπορεί να επιβάλλει σ΄έναν ΣΥΝΕΙΔΗΤΟΠΟΙΗΜΕΝΟ λαό την πολυπολιτισμικότητα. Σε λοβοτομημένους εξαθλιωμένους όμως, μπορεί ο καθένας να δημιουργήσει τετελεσμένα. Ας επιλέξουμε ποιοί είμαστε λοιπόν. Αθώοι πια, δεν υπάρχουν.\nΝίκος Αργεάδης @ Άλυτη Εξίσωση 12/01/2015 22:01:23\nΑυτά τα λένε οι παραιτημένοι. Φυσικά και υπάρχει. Σφράγισμα συνόρων,\tαντικίνητρα,\tθανατική ποινή στους εμπόρους και διακινητές,\tεκτέλεση μερικών όταν είναι εφικτό,\tνα δεις πως κόβεται το κύμα σαν με μαχαίρι.\tΌταν μετά από 30-50 χρόνια έχουμε καμμιά 4-5 εκατομύρια μουσουλμάνουν να θέλουν δικότους παράλληλο κράτος και να μην αναγνωρίζουν το ήδη υπάρχουν, θα μας οικτίρουν τα παιδιά μας και τα εγγόνια μας για τις περιπέτειες στις οποία τα βάλαμε με τον μπουρδοδιεθνισμό των επιτήδειων που χρειάζονταν φθηνά εργατικά χέρια.\nΆλυτη Εξίσωση @ Νίκος Αργεάδης 13/01/2015 16:08:08\nΑυτά τα λένε οι εκτός τόπου και χρόνου ...εφευρέτες ανύπαρκτων ''λύσεων''. Που ακριβώς στην Ευρώπη εφαρμόζονται αυτά που προτείνετε, για να τα ...αντιγράψουμε; Η συμμετοχή στην Ε.Ε δεν είναι α λα καρτ... Όσα λέτε, ανήκουν στο χώρο της ουτοπίας. Από τη μία οι βαρεμένοι διεθνιστές κι από την άλλη οι εμπνευσμένοι Ράμπο!!! Χαθήκαμεν! :-)\nΣΟΝ ΠΕΝ 12/01/2015 12:39:02\nΆλλο το μεταναστευτικό ρεύμα και η ελλείψεις ή οι αδυναμίες στην αντιμετώπισή του και άλλο η νομιμοποίηση των μεταναστών κατά χιλιάδες που έχει υποστηρίξει ο Σύριζα. Μην ξεχνάτε ότι οι μεταναστευτικές ροές έχουν ανασχεθεί μετά την αύξηση του χρόνου κράτησης στα κέντρα κράτησης μεταναστών από 6 μήνες σε 18. Φανταστείτε τι έχει να γίνει αν ο Σύριζα αρχίσει τις νομιμοποιήσεις.\nairman @ ΣΟΝ ΠΕΝ 12/01/2015 17:31:56\nΑρχίζοντας τις νομιμοποιήσεις ο πληθυσμός της χώρας θα αυξηθεί. Οι νέοι κάτοικοι αυτού του τόπου, που σε κάθε περίπτωση θα είναι απάνεμο λιμάνι σε σύγκριση με ότι άφησαν πίσω, θα ευγνωμονούν εκείνον που τους έδωσε αυτή τη δυνατότητα. Σαφώς και θα δουλεύουν "όσο-όσο" (θυμόμαστε όλοι τι έγινε με τους εκ βορειοδυτικών γείτονές μας παλαιότερα), θα στεργιώσουν σιγά-σιγά (έχουμε δεύτερης γενιάς πολίτες εξ Αλβανίας προερχόμενους ήδη) και σε 20-25 χρόνια θα έχουμε τέτοια αλλοίωση του πληθυσμού που, σε συνδυασμό με την υπογεννητικότητα, αριθμητικά οι Έλληνες θα είναι ίσως και λιγότεροι από τους υπόλοιπους κατοίκους.\tΚάποιοι δε νοιάζονται αρκετά για το Έθνος, τον ελληνισμό, την ιστορική πορεία αυτής της παράξενης ράτσας που είχε αποικίες όταν άλλοι πληθυσμοί δεν είχαν ούτε οικισμούς, έφτιαξε αυτοκρατορίες που ακόμα και σήμερα προκαλούν θαυμασμό, άντεξε ζυγό αιώνων βασιζόμενη σε αξίες και ιδανικά που φύονται και ριζώνουν στην οικογένεια, τα χριστιανικά ήθη και τις παρακαταθήκες των προγόνων. Δικαίωμά τους, κανένας δεν μπορεί να τους το επιβάλει.\tΗ πατρίδα και το έθνος δεν έχουν ανάγκη από "εργολάβους". Η προσφορά στον τόπο δεν μπορεί να είναι "εργολαβία". Γι' αυτό και εν τέλει η ευθύνη προάσπισή τους έχει ανατεθεί στον απλό λαό και όχι σε "μισθοφόρους"!\nΟ Λούμπεν @ airman 12/01/2015 22:56:40\nσε παρακαλώ, άλλη φορά να γράφεις μικρότερα σχόλια. Να μένει χώρος και για κανέναν άλλον!\nΟ Λούμπεν @ Ο Λούμπεν 12/01/2015 23:11:13\nεννοούσα, να αφήνεις να πούμε και εμείς κάτι\nsender 12/01/2015 12:45:42\nΠερίεργα πράγματα,ο σύριζα αυξάνει τα ποσοστά του χωρίς να ανακοινώνει πρόγραμμα,με ασάφεια,με μυστική ίσως ατζέντα,και με χαρούμενα χαμόγελα και πολλά κέφια.Οι Ελληνες τον ψηφίζουν ποντάροντας,στην τύχη, σε δύο πιθανότητες.Είτε την έξοδο από το ευρώ και δραχμή ή κάτι ανάλογο και μπροστά στην τσέπη του ας πάει και το παλιάμπελο(πατρίδα,ιδανικά,τα χρώματα της γαλανόλευκης,εκκλησία,την ασφάλεια να βαδίζεις στο μονοπάτι που γνωρίζεις)είτε πιστή εφαρμογή,με κάποιες μαγκιές για τα προσχήματα,του προγράμματος που ήδη υπάρχει.Ο τζογαδόρος λαός ρισκάρει..τα ρέστα του,και η ευθύνη αποκλειστικά πια δικιά του.Οι υπόλοιποι,απλά, κουρασθήκαμε.\nNaruto @ sender 12/01/2015 18:36:01\nΦιλε sender νομίζω οτι το πρόβλημα δεν είναι στον ΣΥΡΙΖΑ αλλά στην ΝΔ . Ένα κόμμα που και στους δύσκολους καιρούς έπιανε 40% και τωρα κόλλησε στο 25% . Είναι φανερό οτι κάτι δεν πάει καλά με την ΝΔ ,την ώρα μάλιστα που τα μικρά κόμματα δεξιά της ΝΔ εξαφανίζονται , απορώ που πήγαν σχεδόν ένα εκατομμύριο ψηφοφόροι .\tΕγώ πάντως δεν αποκλείω οι περισσότεροι απο τους αναποφάσιστους και κατα πασαν πιθανότητα πικραμένους νεοδημοκράτες μπροστά στον κίνδυνο του ΣΥΡΙΖΑ να να κάνουν την ανατροπή .\nsender @ Naruto 12/01/2015 21:33:08\nΑγαπητέ Naruto,εγώ αποδίδω την ευθύνη κυρίως στους ψηφοφόρους.Αρχισα να φοβάμαι''τους Δαναούς,τους δώρα αναμένοντας και μύθους πιστεύοντας''.\nblackunder 12/01/2015 13:41:52\nΠαίδες, μαλλον πετάξατε λευκή πετσέτα...\tΑς γίνουμε μουσουλμανική χώρα και το΄τε δεν θα είαμστε πλέον ελκυστικος προορισμός για μεταναστες\nHunter 12/01/2015 13:50:37\nΌχι "μετανάστες"!\tΕίναι μέγα λάθος να τους αποκαλούμε έτσι διότι τους νομιμοποιούμε και μόνο με τον όρο!\tΕίναι ΛΑΘΡΟμετανάστες!\tΜετανάστες είναι οι όποιοι λίγοι Γάλλοι, Άγγλοι, Γερμανοί, Σουηδοί κτλ.\tΟι υπόλοιποι από την Αφρική και την Ασία (πλην προσωπικού Πρεσβειών και κάποιων ελαχίστων επιστημόνων) είναι ΛΑΘΡΟμετανάστες!\tΕισήλθαν ΛΑΘΡΑΙΑ και ζούνε στην ΠΑΡΑΝΟΜΙΑ τουτέστιν χωρίς άδεια παραμονής, χωρίς άδεια εργασίας κτλ.\nFotini @ Hunter 12/01/2015 17:36:33\nΚαί κάποιοι ἄλλοι τούς ἀποκαλοῦν "δυστυχισμένους!!!" Τί νά πῶ;;;\nNaruto @ Hunter 12/01/2015 18:56:45\nΟυτε καν λαθρομετανάστες . Άοπλοι εισβολείς είναι .\tΤο άοπλοι ισχύει μέχρι να εισβάλλουν μετά έχει ο Αλάχ .\nΑιρετικός @ Hunter 12/01/2015 22:21:04\nΝαι, να είμαστε politically correct...λαθρομετανάστες όπως ήταν και ο Ανετοκούμπο και αυτός που έσωσε από πνιγμό έναν ιθαγενή και βραβεύτηκε και ο Σύρος που πέθανε από το κρύο για να σώσει το κοριτσάκι του στον Έβρο...Ή μήπως παύουν και να είναι και άνθρωποι, τις περισσότερες φορές δυστυχισμένοι...\nΟ Λούμπεν @ Αιρετικός 12/01/2015 22:48:16\nγια τον βιαστή της Μυρτώς τί έχεις να πείς; κι αυτός άνθρωπος...\nFotini @ Αιρετικός 13/01/2015 01:44:55\nΜἤν κοιτᾶς τήν ἐξαίρεση ἀλλά τόν κανόνα, Αἱρετικέ. ῎Ανθρωποι εἶναι, ἀλλά νά μένουν στίς πατρῖδες τους. Τό ἔγκλημα καί ἡ ἀνασφάλεια τῶν ῾Ελλήνων θέριεψε ἀπό τότε πού ἄρχισαν νά εἰσβάλουν ΑΠΡΟΣΚΛΗΤΟΙ στό σπῖτι μου!!!\nΤΤ 12/01/2015 21:00:34\n"Δεν έμαθαν να μισούν" αυτοί που ήρθαν. Τα παιδιά τους έμαθαν, "τα της παιδείας των μετέχοντα", κτλ, κτλ, κτλ.\tΟι τζιχαντιστες ήταν όλοι γεννημένοι στη Γαλλία.\tΞέρετε, "μεγάλωσαν εδώ, να τους δώσουμε χαρτιά", κτλ.\tΤι κάνει λοιπόν η ΝΔ;\tΠου ειναι οι επαναπατρισμοί;\tΚι η ΝΔ περιμένει να φύγουν μόνοι τους, απο ανία.\nΟ Λούμπεν @ ΤΤ 12/01/2015 22:53:14\n"οι παράτυποι μετανάστες στην Ελλάδα αναμένεται έως το τέλος τους έτους να ξεπεράσουν τα 31.000 άτομα"\tΜάκης Βορίδης, Οκτώβριος 2014\nELena 12/01/2015 21:13:31\nΗ ηγεσία της ΝΔ είναι ουσιαστικά από πολιτικής άποψης η φιλελεύθερη συνιστώσα του ΣΥΡΙΖΑ.\nΗ ΝΔ θα ήταν το πρώτο κόμμα που θα νομιμοποιούσε όχι τον γάμο των ομοφυλοφίλων, αλλά και την υιοθέτηση παιδιών από τρανσεξουαλς.\nΜη σας φαίνεται κουφό, οι φιλελεύθεροι αυτά πιστεύουν, για αυτούς ο καθένας έχει δικαίωμα να κάνει ότι θέλει στη κοινωνία.\nΙδεολογικά η ηγεσία της ΝΔ δεν διαφέρει στα κοινωνικά θέματα σε τίποτα από το ΣΥΡΙΖΑ, στα οικονομικά επακριβώς δεν έχει ξεκαθαρίσει τι είναι, αλλά τείνει προς το νεοφιλελευθερισμό, δηλαδή στον πλήρη και γενικευμένο καπιταλισμό. Ξέρετε ο καπιταλισμός δεν αναγνωρίζει τίποτε πάνω από το κέρδος, για τον καθαρό καπιταλιστή δεν έχει σημασία αν είσαι λευκος, μαύρος,\nΟ μέσος ψηφοφόρος της ΝΔ, τον οποίο η ηγεσία της εχθρεύεται είναι ο τυπικός 'νοικοκυραίος' (ναι αυτόν που βρίζουν οι δημοσιογράφοι ότι κρατάει τη χώρα πίσω).\nΕίναι ο άνθρωπος που θέλει να ζει σε μια χώρα που λέγεται Ελλάδα και να ακούει γύρω του ελληνικά, θέλει το παιδί του να μάθει γράμματα και η κόρη του να είναι ασφαλής στο δρόμο.\nΌταν ακούει πολιτικούς που ψήφισε να λένε ευχαριστώ στους μετανάστες που ήρθαν για να μας γονιμοποιήσουν φρίτει (αλήθεια τον Πάκη τον θυμαστε; Μα θα μου πείτε ξεχνιέται ο Πάκης;).\nΗ ηγεσία της ΝΔ είναι μακράν αριστερότερα από αυτούς που την ψηφίζουν;\nΣήμερα δεν υπάρχουν συντηρητικά ή δεξιά κόμματα .\nΥπάρχουν αριστερά κόμματα που το παίζουν δεξιά και ακροαριστερά κόμματα που το παίζουν αριστερά. Τα πρώτα προσπαθούν να κρατάνε τα προσχήματα όσο είναι εκτός εξουσίας, τα δεύτερα σε λιγότερο βαθμό.\nΛέγεται συχνά πως η θέση των ΄δεξιών’ κομμάτων σήμερα, είναι η θέση των αριστερών κομμάτων χθες την οποία και εγκατέλειψαν για μια ακόμα αριστερότερη θέση σήμερα.\nΤην τελευταία θέση θα την υιοθετήσει σε λίγα χρόνια το ‘δεξιό’ κόμμα και το αριστερό θα πάει ακόμα αριστερότερα και πάει λέγοντας.\nΌπως σωστά είπε και ένας αμερικάνος youtubeιστας, «οι Ρεπουμπλικάνοι σήμερα μιλάνε κατά των γάμων των γκει, σε 10-20 χρόνια που οι Δημοκρατικοί θα έχουν προτείνει κάτι πιο 'προχωρημένο' ακόμα, οι ρεπουμπλικάνοι θα μιλάνε για την προστασία της ιερότητας του γάμου των γκέι».\nΜε άλλα λόγια η αριστερά του χθες είναι η ‘δεξιά’ του σήμερα, η αριστερά του σήμερα είναι η ‘δεξιά’ του αύριο.\nΚαι ασφαλώς όταν η ‘ιδεολογία’ σου είναι απλά μια πιο μετριοπαθής εκδοχή αυτής του αντιπάλου σου, δεν έχεις να ελπίζεις και πολλά...\ntoxo @ ELena 13/01/2015 01:36:19\nΣαν Λ.Ο.Σ(Λαϊκός Ορθόδοξος Συναγερμός) μου φαίνεσαι.\nNaruto @ toxo 13/01/2015 11:57:08\nΕμένα μου φαίνεται οτι απλώς η κυρία elena σήκωσε την κουρτίνα και είδε τι κρύβεται πίσω απο την βιτρίνα των κομμάτων .


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Η κίνηση του σώματός σώζει ζωές\nΗ κίνηση του σώματός σώζει ζωές\n«Τα άτομα που κάνουν τακτικά ποδηλασία στην εργασία απολαμβάνουν 40% χαμηλότερες πιθανότητες πρόωρου θανάτου σε σύγκριση με εκείνους που δεν το κάνουν». Φωτογραφία: Getty Images\nΆθληση σε περίοδο λοκντάουν\n«Η αδράνεια είναι μια συνεχής πανδημία»: ο σωστικός αντίκτυπος της μετακίνησης του σώματός σας\nΑκόμη και πριν από το Covid, τέσσερις στους 10 Βρετανούς ενήλικες ήταν τόσο ακίνητοι που έθεταν σε κίνδυνο τη μακροχρόνια υγεία τους. Αλλά ακόμη και μικρά ξεσπάσματα δραστηριότητας μπορούν να αποφέρουν τεράστια οφέλη\nΓράφει ο Πίτερ Γουόκερ\nΥπήρξαν στιγμές κατά τη διάρκεια της καραντίνας την περασμένη άνοιξη, που έγιναν λάθη με συνωστισμούς σε πάρκα για τζόκινγκ, μπάρμπεκιου και άλλες δραστηριότητες. Στους ερημικούς δρόμους κοντά, οικογένειες κυκλοφορούσαν σαν να μην συνέβαινε τίποτα. Μέσα στα σαλόνια, τα παιδιά ξεκινούσαν την ημέρα κάνοντας μικρά πηδηματάκια με τους γονείς τους. Ήταν σαν μια νέα αρχή.\nΥπήρχε μόνο ένα πρόβλημα: όλα ήταν ένας αντικατοπτρισμός. Μεταγενέστερη έρευνα της Sport England διαπίστωσε ότι τα συνολικά επίπεδα δραστηριότητας μειώθηκαν δραματικά τόσο για ενήλικες όσο και για παιδιά. Κατά τη διάρκεια της πανδημίας, μια συνεχιζόμενη κρίση έλλειψης αθλητικής δραστηριότητας έγινε ακόμη χειρότερη.\nΚαι η κρίση είναι αυτή ακριβώς. Ακόμα και σε κανονικές περιόδους, περίπου τέσσερις στους 10 Βρετανούς ενήλικες παρέμεναν σε κατάσταση ακινησίας που διακινδύνευαν τη μακροχρόνια υγεία τους. Περίπου το 25% παραμένουν σχεδόν εντελώς ακίνητοι, που σημαίνει ότι ασκούνται για λιγότερο από 30 λεπτά την εβδομάδα. Όσο για τα παιδιά, σχεδόν οκτώ στα 10 αποτυγχάνουν να πραγματοποιήσουν μια ώρα κίνησης που θεωρείται ζωτικής σημασίας για την προαγωγή των νέων καρδιαγγειακών συστημάτων τους και για τον καθορισμό της πυκνότητας των οστών.\nΣτην περίοδο προ Covid, η κακή υγεία εξαιτίας της μακροχρόνιας έλλειψης κίνητικότητας, κατηγορείται για έναν στους έξι θανάτους στο Ηνωμένο Βασίλειο, περίπου 100.000 ετησίως και περίπου 5 εκατομμύρια παγκοσμίως. Εάν ένας εικοσάρης και κάτι ζει ανάμεσα σε μια καρέκλα γραφείου και σε έναν καναπέ, θα μπορούσαν να περάσουν αρκετές δεκαετίες προτού του εμφανιστούν σχετικές ασθένειες που σχετίζονται με το γεγονός αυτό όπως καρδιακές παθήσεις, διαβήτης τύπου 2 ή καρκίνος.\nΤο γεγονός ότι η τακτική σωματική άσκηση είναι καλή για την υγεία σας επιβεβαιώθηκε το 1953 , μέσω της εργασίας του επιδημιολόγου Δρ Jerry Morris. Η ανακάλυψή του ήρθε όταν προσπάθησε να ανακαλύψει γιατί οι οδηγοί των λεωφορείων του Λονδίνου είχαν περίπου το μισό ποσοστό καρδιακής νόσου των λοιπών οδηγών , συνδυάστηκε τελικά με τα 500 και πλέον σκαλοπάτια που ανέβαιναν σε κάθε βάρδια τους.\nΓια εκατομμύρια ανθρώπους, η εργασία από το σπίτι σημαίνει επίσης αμέτρητες ώρες καθιστικής ζωής. Φωτογραφία: Getty Images\nΔεν είναι τυχαίο που η ανακάλυψη του Μόρις αφορούσε τα σχετικά με την κίνηση κατά την ώρα της εργασία. Η τρέχουσα κρίση αδράνειας δεν έχει προκύψει λόγω ξαφνικού ξεσπάσματος τεμπελιάς, είναι αποτέλεσμα της μείωσης της «τυχαίας δραστηριότητας» - της κίνησης ως μέρος της καθημερινής σας ζωής, οποιασδήποτε μορφής και αν είναι η εργασία σας ή εάν κινούμαστε με τα πόδια ή με ποδήλατο. Μια ενεργή ζωή έχει σχεδιαστεί έξω από της καθημερινότητά σας. Οι δρόμοι ευνοούν τα οχήματα. Οι σκάλες που σας οδηγούν στα γραφεία σας κρύβονται πίσω από σειρές ανελκυστήρων. Οι διαδοχικές κυβερνήσεις έχουν θεωρήσει τη σωματική δραστηριότητα του ατόμου ως προσωπική του ευθύνη και θέληση, ενώ στην πραγματικότητα - όπως και με την παράλληλη, αλλά ξεχωριστή, κρίση παχυσαρκίας - δεν μπορεί να υπάρξει έξω από το περιβάλλον μέσα στο οποίο ζει.\nΓι 'αυτό αμέτρητες εκστρατείες για να σπρώξουν τους ανθρώπους στα γυμναστήριο ή να βγουν για γρήγορους περιπάτους - για να μην αναφέρουμε εκατομμύρια λίρες που δαπανήθηκαν για ελίτ αθλήματα, με την ελπίδα ότι θα δώσουν έμπνευση - ήταν ουσιαστικά άχρηστες. Αυτό δεν γράφεται για να δυσφημιστεί η άσκηση, αλλά ο λόγος που δεν το κάνουν αρκετοί άνθρωποι είναι εν μέρει επειδή πρέπει να πραγματοποιηθεί μέσα στον «ελεύθερο χρόνο», της πολυάσχολης ζωή τους. Έτσι περισσότεροι από τους μισούς Βρετανούς δεν κάνουν ποτέ κανένα άθλημα.\nΓια εκατομμύρια ανθρώπους, η καραντίνα στο σπίτι σημαίνει αμέτρητες ώρες καθιστικής ζωής: στο τραπέζι της κουζίνας, δουλεύοντας από το κρεβάτι, στον καναπέ. Ο υπερβολικός χρόνος καθίσματος είναι επικίνδυνος. Ξεπερνά σημαντικά τους κινδύνους αδράνειας, για παράδειγμα του διαβήτη τύπου 2, αλλά έχει και τη δική του ξεχωριστή επίδραση στο σώμα μας. Εάν δεν χρησιμοποιηθούν οι μεγαλύτεροι μύες, ιδίως στα πόδια, για μεγάλα χρονικά διαστήματα, υπάρχει ένα κυτταρικό αποτέλεσμα που κάνει το σώμα λιγότερο ικανό να διαλύσει ορισμένα λίπη, τα οποία μπορούν να επηρεάσουν τον τρόπο επεξεργασίας της γλυκόζης.\nΠολλές από τις υπάρχουσες συμβουλές για την εισαγωγή της κίνησης στη ζωή του κάθε ανθρώπου προϋποθέτουν μια πιο φυσιολογική ζωή. Υπάρχουν ιδέες όπως το περπάτημα σε μια επιπλέον στάση λεωφορείου στο δρόμο σας προς την εργασία ή η στάθμευση του αυτοκινήτου σας μισό μίλι μακριά από τον προορισμό σας ή η ύπαρξη ενός γραφείου εργασίας που σας αναγκάζει να στέκεστε όρθιοι όταν δουλεύετε. Τώρα όμως, όταν η μετακίνησή σας μπορεί να είναι από το υπνοδωμάτιο σας στο σαλόνι, και οι έξοδοι σας είναι το περπάτημα μέχρι την εξώπορτα για να συναντήσετε τον ντελιβερά, τότε όλες οι παραπάνω συμβουλές είναι χωρίς αντίκρισμα.\nΜία λύση είναι να αυτοσχεδιάσετε ένα μόνιμο γραφείο: μπορεί να λειτουργήσει το σωστό στοίβαγμα βιβλίων σε ένα τραπέζι. Απλούστερα, ρυθμίστε ένα ξυπνητήρι κάθε 45 λεπτά και όταν κτυπά σηκωθείτε και περπατήστε τριγύρω. Ενώ ο συνολικός χρόνος ακινησίας συμβάλλει στους κινδύνους για την ζωή σας, η κατάσταση γίνεται ακόμα χειρότερη όταν η ακινησία διαρκεί για μεγάλο χρονικό διάστημα χωρίς διακοπή.\nΑκόμα και μικρά βήματα αξίζουν τον κόπο. Η έρευνα έχει δείξει ότι εάν οι άνθρωποι ωθούν το σώμα τους να κινηθεί καταβάλλοντας ακόμη και μικρές ποσότητες προσπάθειας, μπορεί να έχουν εκπληκτικά οφέλη. Για χρόνια, επικρατούσε η άποψη ότι οι άνθρωποι πρέπει να στοχεύουν σε τουλάχιστον 150 λεπτά μέτριας δραστηριότητας την εβδομάδα, ιδανικά σε κομμάτια μισής ώρας. Αλλά όπως μου λέει ο I-Min Lee, καθηγητής του Χάρβαρντ και επικεφαλής της μελέτης αδράνειας, το να κάνεις κάτι είναι σχεδόν πάντα καλύτερο από το τίποτα.\nΟ καθηγητής Lee ηγήθηκε μιας συναρπαστικής μελέτης, που δημοσιεύθηκε το 2019, η οποία έδειξε ότι, για όλη την εστίαση σε 10.000 βήματα την ημέρα, μεταξύ ενός δείγματος ηλικιωμένων γυναικών στις ΗΠΑ, εκείνες που κατάφεραν 4.400 βήματα είχαν σχεδόν τη μισή πιθανότητα να πεθάνουν κατά τη διάρκεια της ερευνητικής περιόδου από αυτές με μέσο όρο τα 2.700. Η ενημερωμένη καθοδήγηση για την υγεία μιλά τώρα για δραστηριότητα σε κομμάτια μόλις 10 λεπτών.\nΝέος ανεβαίνει τις σκάλες για άθληση\nΚαι όταν αρχίσετε να κινείστε, ο αντίκτυπος έχει άμεσα αποτελέσματα και εκπληκτική έκταση. Οι οδηγίες της κυβέρνησης των ΗΠΑ σχετικά με τη κινητικότητα σημειώνουν ότι, την ίδια ημέρα που διαχειρίζεστε μια μόνο περίοδο μέτριας έως έντονης δραστηριότητας, θα δείτε μείωση της αρτηριακής πίεσης, καλύτερη ευαισθησία στην ινσουλίνη, βελτιωμένο ύπνο, λιγότερα συμπτώματα άγχους και βελτιωμένη γνωστική λειτουργία . Μακροπρόθεσμα, δύο ξεχωριστές μελέτες έχουν δείξει ότι οι άνθρωποι που κάνουν τακτικά ποδηλασία στην εργασία τους έχουν 40% χαμηλότερες πιθανότητες πρόωρου θανάτου σε σύγκριση με εκείνους που δεν το κάνουν, ακόμη και όταν λαμβάνουν υπόψη άλλους παράγοντες του τρόπου ζωής.\nΛοιπόν, πώς μπορείτε να αυξήσετε την κίνησή σας μέσα στην καραντίνα; Ίσως χρειαστεί να φάτε μέσα στο μικρό χρόνο διαλείμματος που έχετε, να επιμηκύνετε την καθημερινή σας βόλτα ή να κινηθείτε με ποδήλατο. Συνδυάστε την ημερήσια δραστηριότητα σας με το να μιλάτε στο τηλέφωνο όταν κάνετε την βόλτα σας ή απλώς όταν στέκεστε όρθιος. Σκεφθείτε επίσης ότι οι μετρήσεις βημάτων με smartphone μπορεί να είναι χρήσιμες και μπορείτε να ορίσετε έτσι έναν ημερήσιο στόχο.\nΚαι όταν επανέλθει η καθημερινή ζωή στην κανονικότητα, ρωτάτε, σε τι είδους κίνηση πρέπει να εστιάσουμε; Ο Steven Blair, πρωτοπόρος των ΗΠΑ στον τομέα, μου λέει: «Οι άνθρωποι ρωτούν, « Ποια είναι η καλύτερη δραστηριότητα να κάνω; » Και η απλή μου απάντηση είναι: «Αυτό που θα κάνεις και θα συνεχίσεις να κάνεις». Αυτό είναι το κρίσιμο σημείο: χρησιμοποιήστε το σώμα σας με τρόπο οικείο στον άνθρωπο -όπως συνέβαινε κατά τη διάρκεια των χιλιετιών ύπαρξης του ανθρώπου- ως μέρος της ζωής σας και όχι ως χόμπι ή μανία. Εάν κάπως κάνετε την κίνηση σας ρουτίνα, τότε αυτή ενσωματώνεται στη ζωή σας και γίνεται μόνιμη. Όταν συμβαίνει αυτό, αισθάνεστε σχεδόν σαν να έχετε γίνει συμμέτοχοι σε ένα μυστικό.\nΔιασκευή στα ελληνικά από Κ. Γραικιώτη\nΌλες οι φωτογραφίες: Getty Images\nΕτικέτες ΑΘΛΗΤΙΣΜΟΣ, ΚΟΙΝΩΝΙΚΑ ΘΕΜΑΤΑ, ΥΓΕΙΑ\nΜια κρίσιμη ομιλία του Ανδρέα Παπανδρέου που εξαφα...\nΟ Γιάννης Τσαρούχης στον πόλεμο του 1940\nΟ γλάρος Ιωνάθαν διδάσκει\nΗ ΣΤΑΧΤΗ ΚΑΙ ΟΙ ΧΡΗΣΕΙΣ ΤΗΣ !!\nΟ φλογερός έρωτας του Γιάννη και της Κλημεντίνης\nΗ εμφάνιση του Σιωνισμού (14.2.1896)\nΤολό το κρητικό χωριό της Αργολίδας\nΤα αεροπορικά δυστυχήματα που έζησα\nΤο παράπονο του καπετάνιου\n1821-2021 Η 25η Μαρτίου τότε και τώρα


"Στα μονοπάτια της φαντασίας μου": Μια πραγματική ιστορία από τον πόλεμο του 1940\nΑυτή την ιστορία που θα ακούσετε στο βίντεο την αφηγείται ο γιος μου\nκαι είναι μια πραγματική ιστορία που έζησε ο πατέρας μου πολεμώντας\nστα βουνά της Αλβανίας το 1940.\nΑναρτήθηκε από Ελένη Φλογερά στις 10:30 μ.μ.\nΕτικέτες ιστορία, πόλεμος 1940, το φαινόμενο της πεταλούδας, stories\nΚλαυδία 28 Οκτωβρίου 2020 - 7:43 π.μ.\nΣυγκλονιστική αφήγηση της αληθινής ιστορίας ενός ήρωα πολέμου !!! Ας διατηρήσουμε αυτές τις μνήμες ζωντανές....το οφείλουμε στους πεσόντες, στους εαυτούς μας, στα παιδιά και τα εγγόνια μας...Ο πόλεμος του 1940 μία εποποιία ηρωϊσμού και δεινών γιά την πατρίδα μας και τον ελληνικό λαό , ας μείνει στις μνήμες μας και μακάρι να μην επαναληφθεί ποτέ πιά. Χρόνια Πολλά !!! Τιμή και δόξα στους ηρωϊκούς αγωνιστές !!!\nΗ γωνιά της Αννίκας 28 Οκτωβρίου 2020 - 8:02 π.μ.\nΤο τυχαίο ή το θαύμα! Οι ήρωες που έγιναν ιστορία. Οι ιστορία που γράφτηκε από ήρωες από απλούς ανθρώπους που πάνω απ' όλα πολεμούσαν με καρδιά, με συναίσθημα, με συνείδηση. Να τον θυμόσαστε πάντα. Τιμή του αξίζει. Και να είναι καλά και ο γιός σου να τον χαίρεσαι.\nΠολύ όμορφη δουλειά! Μπράβο!\nANNA FLO 28 Οκτωβρίου 2020 - 10:39 π.μ.\nΧρόνια πολλά σε όλους μας. Τιμή και θύμιση στον πατέρα σου αλλά και στον γιο σου ένα μεγάλο μπράβο για τη διατήρηση της θύμισης αυτής. Πολύ καλή δουλειά και συγκλονιστική η αφήγηση.\nΑς μην ξεχνάμε και ας προσπαθήσουμε τα παιδιά μας που δεν έζησαν να μάθουν και να μην ξεχνούν\nΜπράβο Ελένη μου σ'ευχαριστούμε γι αυτό\nGiannis Pit. 28 Οκτωβρίου 2020 - 4:55 μ.μ.\nΝα κάτι μεγάλο που μαθαίνουμε τώρα Ελένη μου. Μια ιστορία που δεν ξέραμε, μια ιστορία που αναδεικνύει τις μορφές της οικογένειάς σου στην ιστορική τους διαδρομή.\nΗ Φωνή του πατέρα σου, μέσα από αυτήν του γιου σου, έρχεται να με συγκλονίσει! Να με κάνει να δακρύσω. Ίσως αυτό το εξαίρετο φιλμάκι, αυτή η περιγραφή, αυτά τα συναισθήματα είναι ότι καλύτερο είδα και άκουσα σήμερα αυτή τη μεγάλη μέρα.\nΝα θυμάσαι τον πατέρα σου, φάνηκε άνθρωπος αυτές τις μεγάλες στιγμές.\nΜια υπόκλιση από μένα στο γιο σου καλή μου φίλη.\nΣας ευχαριστούμε με την καρδιά μας.\nΜαρία Κανελλάκη 28 Οκτωβρίου 2020 - 5:27 μ.μ.\nΑνατριχιαστική ιστορία, πολύ όμορφα σκηνοθετημένη απ' τον εγγονό του ήρωα. Να μείνει χαραγμένη στη μνήμη μας, αλλά και στον άψυχο κόσμο του διαδικτύου, για όσους αναζητούν ιστορικές αναφορές απ' τον πόλεμο με τους γερμανούς. Είναι όντως βασανιστικό αυτό το "Αν" που αναρωτιέται ο παππούς. Αν δεν είχε συμβεί εκείνη τη στιγμή αυτό το "μουλάρωμα"... Πόσο καθοριστικές είναι οι συγκυρίες στη ζωή μας!\nΣυγχαρητήρια στον γιο σου Ελένη μου που γίνεται η φωνή του παππού του, με σεβασμό και αγάπη στην προσφορά του!\nΡένα Χριστοδούλου 30 Οκτωβρίου 2020 - 8:28 π.μ.\nΕγώ γιατί δεν βλέπω κανένα λινκ;\nΠροσπαθώ να διακρίβωση κάτι, αλλά τίποτα.\nΓια βοηθήστε με παρακαλώ.\nΕλένη Φλογερά 31 Οκτωβρίου 2020 - 9:34 π.μ.\nΡένα μου δεν ξέρω γιατί συμβαίνει αυτό. Άλλη μία φίλη στο fb μου παραπονέθηκε γι' αυτό. Από κινητό μπήκες; γιατί από κινητό είδα ότι υπάρχει πρόβλημα.\nΣμαραγδάκι- Ρούλα 1 Νοεμβρίου 2020 - 9:18 μ.μ.\nΑνατρίχιασα ακούγοντας την ιστορία του πατέρα σου Ελένη μου ..ο γιος σου περιέγραψε με τόση γλαφυρότητα την περιπέτεια του παππού του στο πόλεμο!!!!!!!!!!\nΤο πόσες δυσκολίες πέρασαν εκεί πάνω μέσα στα χιόνια οι ήρωες εκείνοι που με μηδαμινά μέσα αντιστάθηκαν σθεναρά απέναντι στον εχθρό.\nμειναν πολλοί εκει πάνω όπως ενας θείος του Γιώργου με γυναίκα και παιδί αγέννητο.\nΕίχε χρόνια να ζήσει ο ήρωας πατέρας σου να χαρεί την οικογένεια του και εσείς εκείνον !!\nΕφυγε πλήρης από την ζωή και ευχαριστημένος. με όλους εσας γύρω του.\nΕλένη μου να είστε καλά και να είστε περήφανοι ΄για τον ήρωα σας!!\nΚαλο μήνα σου εύχομαι φιλενάδα να είσαι καλά !!! την αγαπη μου φιλιααα!! ❤\nMia 12 Νοεμβρίου 2020 - 3:10 π.μ.\nΕλένη μου, προσπάθησα δεύτερη φορά να δω το βίντεο για να σου αφήσω μήνυμα αλλά δεν τα κατάφερα. Χρησιμοποιώ τον Η/Υ μου, όχι κινητό. Κρίνοντας όμως από τα ανωτέρω σχόλια, η ιστορία πρέπει να είναι συγκλονιστική. Ας μείνουν αξέχαστοι όλοι εκείνοι που πολέμησαν για να είμαστε εμείς σήμερα ελεύθεροι. Πολλά φιλιά, φίλη μου.\nMia 20 Νοεμβρίου 2020 - 4:28 μ.μ.\nΕλένη μου, ξαναπερνώ για να σου πω πόσο απόλαυσα το βίντεο (επιτέλους!) και να σε ενημερώσω ότι έχω δωράκια για τα γενέθλιά μου στο μπλογκ μου. Σε φιλώ.\nΤΑ ΚΑΠΑΚΙΑ ΠΟΥ ΕΓΙΝΑΝ ΣΤΟΛΙΔΙΑ (THE LIDS THAT BECOME ORNAMENTS)


ΔΙΕΘΝΗ ΠΟΛΙΤΙΚΗ ΣΚΑΚΙΕΡΑ – Σπυρίδων Liar – Medium\nΔΙΕΘΝΗ ΠΟΛΙΤΙΚΗ ΣΚΑΚΙΕΡΑ\nΠροσωπείο τού Άγαμέμνονα\nΠολλοί πολιτικοί δεν μπορούν να άνταποκριθούν σε αυτό το ρόλο παρόλο που θα το ήθελαν, διότι τούς λύπη ή έντιμότητα καί ήθική, άλλά καί σημαντικά προτερήματα, όπως κοινωνική νοημοσύνη κ.λ.π, καί άντ'αύτού χρησιμοποιούν είκονική πολιτική. Μ»αυτόν τον τρόπο, έρχονται στην επιφάνεια διάφορα άρνητικά προτερήματά τους.\nΣέ αύτούς τούς άνθρώπους δέν πρέπει νά τούς δίνεται ή δυνατότητα γιά τήν συνέχιση ή τήν έξέλιξή τους σέ πολιτικούς.\nΟί περισσότερες Έθνικές κοινωνίες έχουν τήν μεγάλη εύθύνη γιά τήν ύπαρξή τους.\nΚαί όμως πολλοί άπό αυτούς τούς είκονικούς πολιτικούς έχουν πρόσβαση στήν Διεθνή πολιτική Σκακιέρα, μέ τά γνωστά όλέθρια καί διεφθαρμένα άποτελέσματά τους, είς βάρος τών ύγιών Έθνικών κοινωνιών.\nΠρόσφατη άλλά καί τόσο έπίκαιρη έχουμε τήν περίπτωση τής οίκονομικής κατάρρευσης τής Έλλάδος, έξαίτίας τών είκονικών καί διεφθαρμένων πολιτικών συστημάτων πού έμφανίστηκαν στήν χώρα με τίς έκλογές τού 1981, όπως ή έβραιωκομμουνιστική πολιτική τού Άνδρέα Γ. Παπαννδρέου μέ τό προσωπείο τού ΠΑΣΟΚ.\nΌ όποίος κατάφερε μέ τήν άνέντιμη πολιτική προπαγάνδα του νά άποσαθρώσει τήν εύρωστη πολιτική τής Έλλάδος , καταλύοντας τό Σύνταγμα, φθάνοντας στά σημερινά γνωστά άπογοητευτικά άποτελέσματα γιά τήν χώρα .


Jeck's Place, Γενεύη - Κριτικές εστιατορίων - TripAdvisor\nJeck's Place: Εστιατόρια στην περιοχή\nΔραστηριότητες κοντά σε: Jeck's Place\nJeck's Place, Γενεύη\nΝο 226 από 1.545 Εστιατόρια - Γενεύη}\nrue de Neuchatel 14, Γενεύη 1201, Ελβετία\nΤο εστιατόριο Jeck's Place δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΑσιατική, Ταϊλανδέζικη, Σιγκαπούρης, Μαλαισιανή, Κατάλληλο για χορτοφάγους\nΤροφική δηλητηρίαση! Αποφύγετε\nΑκριβό, μόλις μέση\nΑυθεντική, υψηλής ποιότητας ταϊλανδέζικα\n"OK" Ασίας στη Γενεύη\nΩραίο, λογική τιμή για τη Γενεύη\nΕπιτέλους βρήκαμε την Ασία στην Ευρώπη.\nΛάβετε γρήγορα απαντήσεις από το προσωπικό του Jeck's Place και από προηγούμενους επισκέπτες.\nΔιεύθυνση: rue de Neuchatel 14, Γενεύη 1201, Ελβετία\nΑριθμός τηλεφώνου: +41 22 731 33 03


Ξέσπασμα Μίκι: «Είμαι ακόμα όρθιος και περπατώ...» - Ilia.news\nΞέσπασμα Μίκι: «Είμαι ακόμα όρθιος και περπατώ…»\nΑυτό κι αν ήταν ξέσπασμα από τον Μίκι Τσίρκοβιτς, λίγο μετά το φινάλε του παιχνιδιού στα Βραχνέικα. Αν και ακόμα καταβεβλημένος από την περιπέτεια υγείας του και λίγο αδύναμος, αυτό δεν του στερεί τη «φλόγα» που βγάζει από μέσα του και κατορθώνει να εμπνέει τους ποδοσφαριστές του, οι οποίοι γύρισαν σήμερα από τα Βραχνέικα με ένα παλικαρίσιο διπλό.\nΟ Σέρβος προπονητής του ΠΑΟΒ, με ανάρτησή του ανέφερε: «Ένα μεγάλο συγνώμη που η ομάδα στην οποία είμαι προπονητής σήμερα κέρδισε. Συγνώμη που είμαι αλλοδαπός που ζει στην Ελλάδα 25 χρόνια και είχα το θάρρος να παλεύω για την αξιοπρέπειά μου. Όσο γι΄αυτούς οι οποίοι με περιμένουν στις γωνίες, είμαι ακόμα όρθιος, περπατάω στα πόδια μου και θα είμαι αυτός που με σέβονται οι φίλοι μου στην Ελλάδα. Ας είμαι αλλοδαπός. Είμαι περήφανος που ζω στην Ελλάδα. Το αφιερώνω σε κάποιον στη Βοιωτία που έχει θέμα με τους αλλοδαπούς».\nΌσο για τη νίκη, ο Τσίρκοβιτς την αφιέρωσε στη μητέρα του η οποία δεν βρίσκεται πια ανάμεσά μας: «Αφιερώνω τη νίκη αυτή στον άγγελό μου, τη συγχωρεμένη μητέρα μου».\nΤο πανόραμα της 1ης αγωνιστικής της Α2\nΗ αποθέωση των “μπέμπηδων” του Αστέρα και οι δηλώσεις του Κλάδη (βίντεο)


Καιρός – Καλλιάνος: Πολικό ψύχος και χιόνια στην Αττική τις επόμενες μέρες - Showbiz.gr | Lifestyle & News Magazine\nΚαιρός: Χειμωνιάτικα σχέδια φαίνεται πως έχει ο καιρός καθώς μετά τις βροχοπτώσεις που\nσυνεχίζουν να προκαλούν σημαντικά προβλήματα σε πολλές περιοχές της χώρας, καθώς από την\nΠέμπτη αναμένονται χιόνια και τσουχτερό κρύο.\nΌπως ανέφερε ο μετεωρολόγος Γιάννης Καλλιάνος μιλώντας σχετικά σε ενημερωτική εκπομπή\nτου Mega, από το βράδυ της Πέμπτης (14/1) ο καιρός ετοιμάζει χιονοπτώσεις στην βόρεια Ελλάδα αλλά\nακόμα και στα πεδινά της Μακεδονίας και της Θράκης.\nΧιόνια αναμένονται και στο κέντρο της Θεσσαλονίκης, ενώ από την Παρασκευή\n(15/1), το ψύχος αναμένεται να γίνει αισθητό τόσο στα κεντρικά όσο και στα νότια της χώρας.\nΑξίζει να σημειωθεί ότι είναι πιθανό να χιονίσει και στα βόρεια προάστια της Αττικής το πρωί της Παρασκευής αλλά\nκαι στα νησιά του βόρειου και βορειανατολικού Αιγαίου. Στα βόρεια, κεντρικά\nκαι τα νότια ορεινά της χώρας αναμένεται ισχυρός παγετός με πολικές θερμοκρασίες υπό το μηδέν.\nΑναφορικά με τον καιρό τις επόμενες ώρες, αναμένονται βροχές σε πολλές περιοχές\nτης χώρας με τοπικές καταιγίδες στην Αττική και στα νησιά. Από το βράδυ της Τετάρτης θα πέσουν\nκαι τα πρώτα χιόνια σε δυτική και ανατολική Μακεδονία.\nΤο σπίτι μου (Mega) όταν έρχεται μια αξιόλογη μεταβολή του καιρού… ⛄🌨\nΥγ : Ας ετοιμαστεί αρχικά η Βόρεια Ελλάδα για…\nΔημοσιεύτηκε από Γιάννης Καλλιάνος – Giannis Kallianos στις Δευτέρα, 11 Ιανουαρίου 2021


Ούρσουλα φον ντερ Λάιεν: "Απαράδεκτη η δράση της Τουρκίας στο Αιγαίο"!\nNewsIT Πολιτικη Ουρσουλα φον ντερ Λαιεν: “Απαραδεκτη η δραση της Τουρκιας στο Αιγαιο”!\nΟύρσουλα φον ντερ Λάιεν: “Απαράδεκτη η δράση της Τουρκίας στο Αιγαίο”!\n“Είμαστε με σθένος στο πλευρό σας, είναι απαράδεκτη η δράση της Τουρκίας στο Αιγαίο, θα δώσουμε σαφές μήνυμα στην Άγκυρα”, τόνισε χαρακτηριστικά η επικεφαλής της Κομισιόν, Ούρσουλα φον ντερ Λάιεν.\nΗ κ. φον ντερ Λάιεν έδωσε αυτή την “ηχηρή” και γεμάτη νόημα απάντηση στην ερώτηση του γραμματέα της Κοινοβουλευτικής Ομάδας της ΝΔ, Σταύρου Καλαφάτη, ο οποίος αναφέρθηκε στην τουρκική προκλητικότητα και παραβατικότητα απέναντι στην Ελλάδα και στην Κύπρο.\nΑπό την Ούρσουλα φον ντερ Λάιεν στον Τζοζέπ Μπορέλ\nΑπό την πλευρά του ο νέος επικεφαλής της ευρωπαϊκής διπλωματίας, Τζοζέπ Μπορέλ, τόνισε ότι οι πρόσφατες ενέργειες της Τουρκίας στην ανατολική Μεσόγειο “εγείρουν ανησυχίες”, ενώ προσέθεσε ότι οι υπηρεσίες της Κομισιόν μελετούν το έγγραφο της συμφωνίας της Τουρκίας με τη Λιβύη.\n“Ασχοληθήκαμε με το Μνημόνιο Κατανόησης που υπέγραψε η Τουρκία με τη Λιβύη” ανέφερε, μιλώντας σε συνέντευξη Τύπου μετά την συνεδρίαση των υπουργών Εξωτερικών της ΕΕ.\nClick4more: Τουρκία: Καμία υποχώρηση σε Κύπρο, Αιγαίο και Ανατολική Μεσόγειο λέει ο αντιπρόεδρος\n“Το συζητήσαμε και είναι ξεκάθαρο από τις συζητήσεις μας ότι αυτό το έγγραφο δημιουργεί μεγάλες ανησυχίες. Εκφράσαμε την αλληλεγγύη και την υποστήριξη μας σε Ελλάδα και Κύπρο και θα συνεχίσουμε να το κάνουμε” σημείωσε.\nΕρωτηθείς από δημοσιογράφο, υπογράμμισε ακόμη: “Δεν είπα ότι είναι νόμιμο. Μας ανησυχεί. Μελετάμε το έγγραφο. Είναι ξεκάθαρο ότι είναι προβληματικό. Έχει επίσης προκαλέσει μεγάλη ανησυχία σε Ελλάδα και Κύπρο όσον αφορά τα προβλήματα που προκαλεί. Η συμφωνία θα πρέπει να σέβεται το διεθνές δίκαιο”.\nΟ κ. Μπορέλ προσέθεσε, δε, ότι η συμφωνία Τουρκίας – Λιβύης “θα μπορούσε να προκαλέσει πρόβλημα σε ελληνικά νησιά”.\nΕΙΔΗΣΕΙΣΟΥΡΣΟΥΛΑ ΦΟΝ ΝΤΕΡ ΛΑΙΕΝΤΖΟΖΕΠ ΜΠΟΡΕΛΤΟΥΡΚΙΑ


Βαρούχας: «Σωστά και τα τρία πέναλτι στον Παναθηναϊκό» – Panathinaikos Kosmos\nΟ Παναγιώτης Βαρούχας δεν εντόπισε λάθη στο ΑΕΛ-Παναθηναϊκός.\nΣοβαρά λάθη όχι στο ντέρμπι ΑΕΚ-Ολυμπιακός, ούτε στην αναμέτρηση της ΑΕΛ με τον Παναθηναϊκό, αλλά σε δύο άλλες αναμετρήσεις του Σαββατοκύριακου εντόπισε ο Παναγιώτης Βαρούχας. Ο έμπειρος καθηγητής διαιτησίας μιλώντας στον ΣΠΟΡ FM 94,6 χαρακτήρισε σωστές αποφάσεις την αποβολή του Αντρέ Σιμόες στο ΟΑΚΑ, αλλά και τα τρία πέναλτι υπέρ των «πράσινων» στη Λάρισα.\nΑναλυτικά η «έκθεση» του Παναγιώτη Βαρούχα για τις διαιτησίες του Σαββατοκύριακου στην Super League:\nΛάρισα-Παναθηναϊκός (Βρέσκας): «Και τα τρία πέναλτι σωστά δόθηκαν, όπως και οι κάρτες στον Μόρα και στον Καρανίκα. Το γκολ της ΑΕΛ σωστά ακυρώθηκε, γιατί ο Παπάζογλου από θέση οφσάιντ παρενοχλεί τον αντίπαλο και έκανε συμμετοχή στην φάση».\nΞάνθη-ΟΦΗ (Παπαδόπουλος): «Στο 20’ ο Κασάδο χτυπά τον Φιγκεϊρέδο ψηλά. Δόθηκε πέναλτι μέσω VAR αλλά είχαμε διπλό χτύπημα στην εκτέλεση. Ήταν ακριβώς ίδια περίπτωση με το Ατρόμητος-Βόλος και σωστά δόθηκε έμμεσο. Σε μια επίθεση της Ξάνθης δόθηκε οφσάιντ λανθασμένα, γιατί είχαμε κακό παίξιμο από τον αμυνόμενο, ενώ και σε μια επίθεση του ΟΦΗ κακώς δόθηκε οφσάιντ γιατί καλυπτόταν. Στο γκολ της Ξάνθης υπάρχει καθαρή παράβαση φάουλ, καθώς ο επιθετικός απωθεί τον αμυντικό».\nΠανιώνιος-Ατρόμητος (Τζοβάρας): «Στο 17’ ο Μανούσος φεύγει από κανονική θέση, ο βοηθός σηκώνει οφσάιντ που δεν υπάρχει. Το γκολ του Πανιωνίου ακυρώθηκε με χρήση VAR γιατί είναι μια πολύ δύσκολη φάση. Ο διαιτητής έδωσε οφσάιντ και φαίνεται γιατί σήκωσε το χέρι. Ο παίκτης του Πανιωνίου βρίσκει την μπάλα και ήταν οφσάιντ. Αν την έβρισκε παίκτης του Ατρομήτου θα ήταν κακό παίξιμο. Άρα σωστά ακυρώθηκε το γκολ».\nΠαναιτωλικός-Άρης (Διαμαντόπουλος): «Δεύτερη σερί αγωνιστική ο Διαμαντόπουλος κάνει καλή διαιτησία. Ο Ντάουντα κάνει ένα σουτ έξω από την περιοχή και η μπάλα χτυπά καθαρά στο πόδι του Δεληζήση. Δεν είχε λόγο να διαμαρτύρεται παρασύροντας τον κόσμο και τους συμπαίκτες του. Το γκολ του Ντάουντα ορθώς δεν μέτρησε, γιατί ο παίκτης που κάνει την πάσα στον Ντάουντα είναι εκτεθειμένος».\nΑΕΚ-Ολυμπιακός (Γιουγκ): «Ο Σλοβένος άρχισε άσχημα, γιατί στο 2’ υπάρχει ένα κόρνερ της ΑΕΚ που το έκανε άουτ και στο 28’ έκανε το αντίθετο κατά του Ολυμπιακού. Πάντως σε 2-3 περιπτώσεις παρενέβη σε αψιμαχίες και έδειξε την επιβλητικότητά του. Ακόμη και η φάτσα του όταν τους είπε ‘καθίστε καλά’ ήταν… άλλο πράμα. Η αποβολή του Σιμόες ήταν σωστή, καθώς έπρεπε να δεχτεί και τις δύο κίτρινες κάρτες».\nH βαθμολογία της Super League – Πλησιάζει την τρίτη θέση ο Παναθηναϊκός! (pic)


Κατακλυσμός: Η ζωή του Nikola Tesla\nΗ ζωή του Nikola Tesla\nΗ ασύρματη μετάδοση ηλεκτρικής ενέργειας σε όλο τον πλανήτη ήταν το παντοτινό του όνειρο. Κατάφερε την πρώτη ασύρματη μετάδοση μηνύματος, αλλά δεν ήταν στόχος του αυτός. Σκόπευε στη μετάδοση ενέργειας, όχι απλά.... μηνυμάτων.\nΓεννήθηκε στις 10 Ιουλίου 1856 στην πόλη Σμίλιαν (τότε Αυστρία, σήμερα Κροατία). Πατέρας του ήταν ο Μιλιούτιν, ένας ορθόδοξος ιερέας και μητέρα του η Μάντιτς, χωρίς μόρφωση, αλλά όπως θα πει αργότερα ο Tesla με σπάνια εφευρετικότητα. Από τον πατέρα του ο Tesla έλεγε ότι κληρονόμησε τη θεωρητική και φιλοσοφική φύση και από τη μητέρα του την πρακτική σκέψη και την ισχυρή μνήμη.\nΣτη σχολική του ηλικία, ξεχώριζε για τις νοητικές ικανότητές του και έλυνε τόσο γρήγορα τα προβλήματα ώστε στο σχολείο τον κατηγορούσαν για αντιγραφή. Στα 19 του χρόνια μπήκε στο Πολυτεχνείο του Graaz για να σπουδάσει ηλεκτρολόγος μηχανικός, αν και αρχικά η οικογένειά του τον προόριζε για εκκλησιαστικές ή στρατιωτικές σπουδές.\nΩς φοιτητής στο πολυτεχνείο διαφώνησε με τους καθηγητές του και έγινε αντικείμενο χλευασμού, όταν απέρριπτε τις γνωστές τεχνικές για τη λειτουργία των ηλεκτρικών μηχανών. Το μοναδικό σύστημα την εποχή εκείνη ήταν το συνεχές ρεύμα και οι ηλεκτρικές μηχανές έπρεπε να παράγουν περιστροφή από ένα ρεύμα σταθερής πολικότητας. Αυτό γινόταν (και γίνεται σήμερα) με ένα πολύπλοκο σύστημα μεταγωγών και επαφών. Ο Tesla ήταν από τότε σίγουρος ότι η μέθοδος αυτή ήταν λανθασμένη και ότι σίγουρα υπήρχε κάποιος πιο φυσικός τρόπος. Δεν μπορούσε να στηρίξει τις διαφωνίες του. Είχε εκλάμψεις διαίσθησης, που του έλεγαν ότι οι τότε ηλεκτρικές μηχανές ήταν αφύσικες. Οι εικόνες όμως αυτές δεν μπορούσαν να γίνουν πιο συγκεκριμένες.\nΣτην Αμερική επισκέπτεται τον Edison και προσλαμβάνεται στα εργαστήριά του. Αναλαμβάνει να βελτιώσει τις ηλεκτρικές μηχανές συνεχούς ρεύματος και λέγεται ότι ξεπέρασε τον Edison σε ικανότητες. Σε λίγο όμως καιρό διαφώνησε με τον Edison γιατί εκείνος απέρριπτε πεισματικά την ανακάλυψη του Tesla για το εναλλασσόμενο ρεύμα.\nΕργάστηκε σε διάφορες δουλειές, ώσπου να ξεκινήσει το εργαστήριό του στη Ν.Υόρκη. Συνάντησε τον George Westinghouse, έναν επιχειρηματία της ηλεκτρικής βιομηχανίας, που τον υποστήριξε και τον εμπιστεύτηκε. Ανέλαβε τις δημόσιες επαφές και προστάτευε το σύστημα του Tesla απέναντι στις βρώμικες επιθέσεις της εταιρίας του Edison στον λεγόμενο “πόλεμο των ρευμάτων”. Τελικά το εναλλασσόμενο σύστημα του Tesla κέρδισε στο διαγωνισμό για την κατασκευή του πρώτου υδροηλεκτρικού σταθμού των ΗΠΑ στο Νιαγάρα και ο Tesla απέκτησε μεγάλη φήμη. Κέρδιζε μεγάλα ποσά και ζούσε ακριβή ζωή. Στις κοινωνικές δεξιώσεις όπου σύχναζε λίγοι τολμούσαν να τον πλησιάσουν. Είχε μεγάλη μανία με την καθαριότητα. Φορούσε πάντα λευκά γάντια και σπάνια έδινε το χέρι του για χειραψία. Δεν αναφέρεται σχέση με γυναίκα (εκτός από τη μητέρα και τις αδελφές του) αν και λέγεται ότι είχε κάποια περίεργη σχέση με την Annie, την κόρη του μεγαλοεπιχειρηματία Morgan. Φίλοι του ήταν ελάχιστοι και ανάμεσά τους αναφέρεται ο Μάρκ Τουαίην, που πάντα ο Tesla εκτιμούσε.\nΔούλευε 20 ώρες την ημέρα! Λάτρης της τυπικότητας, φορούσε επίσημο ένδυμα όταν επρόκειτο να ξεκινήσει κάποιο σημαντικό πείραμα. Στο γραφείο του είχε πάντα τα παντζούρια κλειστά. Μόνο κατά τη διάρκεια καταιγίδων τα άνοιγε και καθισμένος στην πολυθρόνα του θαύμαζε αστραπές και κεραυνούς σαν μικρό παιδί.\nΣημαντική ήταν η γνωριμία του με τον ισχυρό Morgan, κύριο παράγοντα της οικονομικής ζωής των ΗΠΑ, που έγινε χρηματοδότης του χωρίς ποτέ να καταλάβει τον Tesla, όπως ο Westinghouse. Γρήγορα ζήτησε να φύγει από τη Ν.Υόρκη για το Colorado Springs, όπου έχτισε το εργαστήριό του σε ένα χώρο που διαλέξε για τις κλιματολογικές συνθήκες. Σε μια έκταση περιφραγμένη με υψηλό φράκτη και πινακίδες που απαγόρευαν την είσοδο προειδοποιώντας για “μεγάλο κίνδυνο” υπήρχαν τεράστιοι πύργοι, υπόστεγα και περίεργες κεραίες.\nΆρχισε να δουλεύει στο παντοτινό του όνειρο, την ασύρματη μετάδοση ηλεκτρικής ενέργειας σε όλο τον πλανήτη και εκεί πραγματοποίησε τις περισσότερες εφευρέσεις του. Κατάφερε την πρώτη ασύρματη μετάδοση μηνύματος, δεν ήταν στόχος του αυτός. Σκόπευε στη μετάδοση ενέργειας, όχι απλά μηνυμάτων. Και όταν ο Gulielmo Marconi ανακοίνωσε την εφεύρεση του ασυρμάτου, δεν ήταν παρά μια αντιγραφή των ευρεσυτεχνιών του Tesla (περισσότερες πληροφορίες).\nΟ Morgan απέσυρε την υποστήριξή του και αυτός γύρισε στη Ν.Υόρκη όπου προσπάθησε να χτίσει την μεγαλύτερη κεραία του, τον πύργο του , που θα έστελνε ενέργεια σε όλο τον πλανήτη. Μάταια όμως, το έργο έμεινε στη μέση λόγω οικονομικών προβλήματων.\nΤο 1912 του προτάθηκε το βραβείο Nobel για τις εργασίες του, αλλά το αρνήθηκε γιατί πίστευε ότι είχε έρθει πολύ αργά. Για αυτή όμως την παραγκώνιση ήταν υπεύθυνος και ο ίδιος. Επεδίωκε να μην θέλει να τον συγκρίνουν με τους άλλους κοινούς επιστήμονες. Αυτός ήταν ένας Εξερευνητής, ανα-κάλυπτε τα μυστικά της φύσης, όχι απλός εφευρέτης. Ερευνούσε νέες και πανίσχυρες δυνάμεις, ικανές να αλλάξουν τη ζωή στη γη, όπως ισχυριζόταν. Αρνιόταν να σχολιάσει ή να εξηγήσει τις εργασίες του. Ούτε καν δημοσίευε τα αποτελέσματα των ερευνών, αλλά ούτε καν κρατούσε σημειώσεις για τα πειράματά του. Ακόμα και αν μια εργασία διαρκούσε χρόνια κρατούσε όλες τις λεπτομέρειες στη μνήμη του.\nΤις λίγες ώρες που δεν εργαζόταν, τις περνούσε στο δωμάτιό του. Συνήθιζε να βγαίνει κάθε μέρα για περίπατο στο πάρκο για να ταΐσει τα περιστέρια. Αν για κάποιο λόγο δεν μπορούσε να βγει μια μέρα, έδινε χρήματα σε κάποιο παιδί για να ταΐσει εκείνο τα περιστέρια. Αναφέρεται μια ιδιαίτερη σχέση με ένα λευκό περιστέρι που κάθε μέρα τον επισκεπτόταν στο παράθυρό του. Ο Tesla έλεγε ότι η ζωή του είχε νόημα όσο υπήρχε αυτό το περιστέρι και πράγματι όταν αυτό πέθανε, το έργο της ζωής του τελείωσε.\nΟ Nikola Tesla πέθανε στις 7 Ιανουαρίου 1943 στο δωμάτιο ενός ξενοδοχείου στη Ν.Υόρκη, μόνος, μάλλον φτωχός και σίγουρα ξεχασμένος. Φυλούσε κλειδωμένες τις σημειώσεις του, που οι φήμες λένε ότι κατέληξαν στα χέρια μυστικών υπηρεσιών μετά το θάνατό του.\nΛίγες προσπάθειες έγιναν για την αποκατάσταση της φήμης του, αλλά παραμένει άγνωστος σε ευρείς κύκλους. Μεγάλα επιστημονικά ιδρύματα αρνούνται ακόμα και σήμερα να τον αναφέρουν στην ιστορία της επιστήμης. Υπάρχει ένα μικρό μουσείο στο Βελιγράδι, όπου φυλάσσονται μερικά προσωπικά του αντικείμενα. Επίσης γίνονται προσπάθειες από άλλους φορείς ή άτομα που αποσκοπούν στην αποκατάσταση του ονόματός του.\nΑναρτήθηκε από KATAKLISMOS στις 9:29 π.μ.


Το πόρισμα των μηχανικών για το Mirage 2000,που ανελκύστηκε στη Σάμο.Βίντεο. - OnAlert.gr\nΤο πόρισμα των μηχανικών για το Mirage 2000,που ανελκύστηκε στη Σάμο.Βίντεο.\n29.06.2011 | 18:30\nΔεν μπορεί να ξαναπετάξει το Mirage 2000 που ανελκύστηκε από τη Σάμο. Οι ελπίδες ήταν έτσι κι αλλιώς απειροελάχιστες και είχαν προκληθεί από την εξωτερική οπτική εικόνα του αεροσκάφους.\nΩστόσο όπως προκύπτει από τους τεχνικούς της ΠΑ, δεν υπάρχει δυνατότητα να ξαναβρεθεί το αεροσκάφος στον αέρα και πλέον αυτό που προέχει είναι να διασωθεί ότι μπορεί από το αεροσκάφος.\nΤο μαχητικό έμεινε στο βυθό ,λιγότερες ημέρες απ΄ ότι εκείνο στη Σκύρο,το οποίο επιδιορθώθηκε και ξαναπετά. Όμως έπεσε με μεγαλύτερη ταχύτητα απ΄ ότι το πρώτο και αυτό δεν μπορούσε να αποφευχθεί. Μην ξεχνάμε ότι το αεροσκάφος έπεσε από κράτημα κινητήρα και είναι πραγματικό θαύμα ότι το μαχητικό δεν διαλύθηκε.\nΕπιπλέον όπως λένε μηχανικοί της ΠΑ, ακόμη κι αν το Mirage μπορούσε να επιδιορθωθεί, οικονομικά θα ήταν ασύμφορος. Το προηγούμενο Mirage ,είχε φτιαχτεί σχεδόν δωρεάν, αλλά τότε οι Γάλλοι βρίσκονταν σε διαπραγματεύσεις για τον εκσυγχρονισμό των Mirage 2000 κι έτσι με λίγη πίεση δέχτηκαν να αναλάβουν το κόστος. Τώρα τέτοια δυνατότητα δεν υπήρχε.\nΗ συγκλονιστική προσπάθεια των δύο πιλότων του αεροσκάφους να το σώσουν δεν ακυρώνεται ούτε στο ελάχιστο βέβαια. Το να επιχειρήσεις να δώσεις σ΄ ένα μαχητικό αεροσκάφος με κράτημα κινητήρα προεία και γωνία “προσγείωσης” είναι κάτι που μόνο Έλληνες πιλότοι μπορούν να τολμήσουν και να κατορθώσουν.\nΔΕΙΤΕ ΤΟ ΒΙΝΤΕΟ ΚΑΙ ΦΩΤΟΓΡΑΦΙΕΣ ΑΠΟ ΤΟ MIRAGE 2000